title: Lumijoen vaakuna

text: Vaakunan selitys on ”sinisessä kentässä alainen aaltokoroinen hirsi, jonka yläpuolella lumikide; molemmat hopeaa.” Vaakunan ovat suunnitelleet Toivo Mikkonen ja Kaj Kajander, ja Lumijoen kunnanvaltuusto hyväksyi sen kokouksessaan 22. huhtikuuta 1969. Sisäasiainministeriö vahvisti vaakunan käyttöön 11. heinäkuuta samana vuonna.


title: Jalkaninjat

text: Jalkaninjat () tai Jalkasotilaat () ovat IDW-kustantamon sarjakuvissa esiintyviä ninjoja. Kevin Eastmanin ja Peter Lairdin luomat hahmot esiintyivät ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa. Jalkaninjat ovat alin ryhmä Silppurin johtamassa Jalkaklaanissa.


title: Jalkaninjat

text: Jalkaninjat ovat Oroku Sakin ja myöhemmin Karain uskollisia alaisia. Ne ovat hyvin koulutettuja ninjoja, joiden taitotaso on hivenen heikompi, kuin Turtleseilla. Jalkaninjat ovat usein aseistettu katana-miekalla, keihäällä, kamalla, nunchakuilla, tikareilla, puukoilla ja joskus myös jousipyssyllä tai konepistoolilla. Jalkaninjat on puettu yleensä joko mustan tai neilikan värisiin tunikoihin, kokokasvon peittävään naamioon ja muutamalla olkapäitä suojaavilla haarniskoilla.


title: Jalkaninjat

text: Jalkaninjat olivat pitkään Silppurin alias Oroku Sakin alaisia siihen asti kunnes hänet tapettiin. Ne jakaantuivat omiin pieniin ryhmiin ja taistelivat New Yorkin hallinnasta siihen asti kunnes Japanin jalkaklaanin johtaja Karai nousi Yhdysvaltain klaanin johtoon kukistettuaan neljä jalkaeliitin ninjaa.


title: Jalkaninjat

text: Vuoden 1987 Turtles – mutanttikilpikonnat sarjassa Jalkaninjat esiintyivät Silppurin luomina robotteina aloittaessaan New Yorkin valtaamisen. Ne olivat kuitenkin tehottomia kamppailuissa ja hajosivat helposti.


title: Jalkaninjat

text: Jalkaninjat esiintyivät useaan otteeseen Teini-ikäiset mutanttininjakilpikonnat -sarjassa, jossa ne olivat sarjakuvan tavoin Silppurin alaisena ja olivat osa Jalkaklaania. Ne eivät puhuneet sarjan aikana mitään, mutta olivat erittäin vaarallisia ja hyvin koulutettuja.


title: Jalkaninjat

text: Sarjan aikana Jalkaninjoista esiintyi useita eriversioita. Ensimmäinen erityisversio oli Teknoninjat, joille Baxter Stockman oli kehittänyt haarniskan, jonka avulla he kykenivät muuttumaan näkymättömäksi. Taitavimpia klaanin ninjoista ovat neljä Eliittininjaa, jotka toimivat toisinaan kenttäkomentajina tärkeimmissä tehtävissä. Kullakin on eri ase: kolmikärki, keihäs, kirves ja kaksiteräinen miekka. Uusimpina erikoisninjoina ovat Jalka-mechit, Utromien exo-pukujen teknologiaan pohjautuvat robottininjat. Loput olivat lähinnä pukeutuneet sukellusasuun tai olivat normaalia jalkaninjaa isompikokoisia.


title: Jalkaninjat

text: Ensimmäisessä elokuvassa Silppuri värväsi teini-ikäisiä nuoria kaduilta ja opetti heille ninjutsua. Sittemmin he nostivat New Yorkin rikollisuuden määrää erinäisillä varkauksilla.


title: Jalkaninjat

text:
Neljännessä elokuvassa Jalkaninjat olivat Silppurin kadottua Karain alaisuudessa. He etsivät hänen johdollaan Max Wintersille kolmeatoista hirviötä, jotka olivat levittäytyneet pitkin New Yorkia. He saivat apua muinaisilta kivikenraaleilta, jotka nappasivat hirviöt talteen. Myöhemmin elokuvan lopulla joukko Jalkaninjoja taisteli Turtleseja ja heidän apureitaan Aprilia ja Casey Jonesia vastaan.
Sen jälkeen kivikenraali Aquila pyytää jalkaninjoja liittymään heihin, mutta Karai kieltäytyy jonka jälkeen Jalkaninjat auttavat löytämään viimeisen hirviön jonka Aprilin ja Casey tulisi hakea Winters Toweriin.


title: Peña Sport FC

text: Peña Sport Fútbol Club on jalkapalloseura, joka tulee Tafallan kaupungista Espanjasta. Joukkue on perustettu vuonna 1925 ja se pelaa tällä hetkellä maan neljänneksi korkeimmalla sarjatasolla Tercera Divisiónissa. Sen kotistadionina toimii 3 000-paikkainen Estadio de San Francisco.


title: Peña Sport FC

text: Joukkue on pelannut suurimman osan historiastaan alimmalla kansallisella sarjatasolla Tercera Divisiónissa. Ensimmäistä kertaa Segunda División B:hen se nousi kaudeksi 2000–2001.


title: UE Sant Andreu

text: Unió Esportiva Sant Andreu on jalkapalloseura, joka tulee Barcelonan kaupungista Espanjasta. Joukkue on perustettu vuonna 1925 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 15 000 paikkainen Camp Municipal Narcís Sala.


title: UE Sant Andreu

text: Joukkue on pelannut suurimman osan historiastaan alimalla kansallisella sarjatasolla Tercera Divisiónissa. Toiseksi korkeimmalla sarjatasolla Segunda Divisiónissa se pelasi ensimmäistä kertaa kaudella 1950–1951. Kauden 1952–1953 jälkeen se putosi takaisin Tercera Divisióniin, jossa se pelasi kauteen 1968–1969 asti. Historiansa pisimmän yhtenäisen ajanjakson Segunda Divisiónissa se pelasi vuosina 1969–1977. Kaudeksi 1977–1978 joukkue putosi Segunda División B:hen, joka otettiin ensimmäistä kertaa käyttöön sitten kauden 1928–1929.


title: John Wyndham

text: John Wyndham (10. heinäkuuta 1903 – 11. maaliskuuta 1969) oli englantilainen tieteiskirjailija. Hänen teostensa pääteemana on ihmisen selviytyminen katastrofin aiheuttamista ääriolosuhteissa. Hänen tunnetuimpia suomennettuja teoksiaan ovat "Triffidien kapina" (suom. 1954), "Uhka syvyydestä" (suom. 1978) sekä "Käenpojat" (suom. 1989). Wyndhamin teosten päähenkilöt ovat yleensä aivan tavallisia ihmisiä, jotka yrittävät pitää kiinni inhimillisistä arvoista ympäröivän yhteiskuntarakenteen romahdettua. Wyndhamin teoksista on tehty useita elokuvasovituksia.


title: John Wyndham

text: John Wyndhamin koko ristimänimi oli John Wyndham Parkes Lucas Beynon Harris, ja hän syntyi Englannissa vuonna 1903 Warwickshiren kreivikunnassa, kylässä nimeltä Knowle. Vuoteen 1911 saakka hän asui Birminghamissä. Hänen isänsä oli juristi George Beynon Harris ja äitinsä Gertrude Parkes. Johnilla oli myös pikkuveli, vuonna 1906 syntynyt Vivian Beynon Harris. Poikien vanhemmat erosivat, kun John oli kahdeksanvuotias. Veljekset jäivät äidilleen, ja elivät liikkuvaa elämää. Pikkuveli Vivian muisteli myöhemmin, ettei lapsuus kuitenkaan ollut onnetonta aikaa, sillä perhe oli toisilleen hyvin läheinen.


title: John Wyndham

text: Koulujen jälkeen, noin 1921 eteenpäin, Wyndham opiskeli maataloutta. Lisäksi hän suoritti oikeusopintoja ja kokeili mainosalaa, ennen kuin ryhtyi kirjoittamaan vuonna 1925. Vaikka Wyndhamilta pulppusi tarinoita, hän kuitenkin pääosin eleli vanhempien antamilla pienillä määrärahoilla. Kirjailijanura lähti kunnolla käyntiin vasta vuonna 1929, kun kustantamoilta lakkasi tulemasta hylkäyskirjeitä.


title: John Wyndham

text: Uransa alkuvaiheilla John Wyndham kirjoitti nimellä John Beynon Harris. John Wyndham on kirjailijan käyttämistä nimistä tunnetuin, mutta hän kirjoitti myös nimellä John Beynon sekä usealla muulla salanimillä, jotka ovat erilaisia muunnoksia hänen nimestään. Wyndham kirjoitti huomattavimmat teoksensa 1950-luvulla.


title: John Wyndham

text: Aikuisiällä Wyndham vietti hiljaista elämää maaseudulla lähellä Petersfieldiä, Hampshiren kreivikunnassa, eikä henkilökohtainen julkisuus kiinnostanut häntä. Tulevan vaimonsa Grace Wilsonin hän tapasi jo 1930-luvulla, ja meni tämän kanssa naimisiin vuonna 1963. Vaimo oli opettaja sekä Penn Clubin jäsen, kuten Wyndhamkin. Lapsia pariskunnalla ei ollut. Wyndham kuoli Petersfieldissä vuonna 1969. Osa Wyndhamin teoksista julkaistiin vasta hänen kuolemansa jälkeen.


title: John Wyndham

text: Myös John Wyndhamin pikkuveljestä Vivian Beynon Harrisistä (1906–1987) tuli kirjailija, joka julkaisi neljä romaania. John Wyndhamin kuoleman jälkeen veli piti huolta Wyndhamin kirjallisesta jäämistöstä ja kirjoitti kaksi muistelmateosta veljestään.


title: John Wyndham

text: Kirjailijanuransa alussa Wyndhamin innoitteina toimivat mm. yhdysvaltalainen science fiction -lehti "Amazing Stories", sekä H. G. Wellsin teokset "Aikakone" (1895) ja "Maailmojen sota" (1898). Vuosina 1930–1939 Wyndham kirjoitti tarinoita lähes yksinomaan amerikkalaisiin kioskilehtiin (engl. "pulp magazines"), kuten "Wonder Stories" ja jo mainittu "Amazing Stories". Wyndhamin tuolta ajalta peräisin olevista tarinoista on julkaistu vuonna 1973 kokoelma nimeltä " Wanderers of Time". Ensimmäisen romaaninsa "The Secret People" Wyndham julkaisi vuonna (1935). Tarinassa pääosaa esittävät mies ja nainen löytävät Saharasta, joka on osin tulvan peittämänä, maan alla elävän pygmiheimon. Toinen romaani "Planet Plane" ilmestyi vuonna (1936). Se kertoo ensimmäisestä avaruuslennosta Marsiin, jossa marsilaiset ovat kuolemassa oleva laji. Joitakin Wyndhamin tarinoista ilmestyi myös brittiläisillä lehdissä.


title: John Wyndham

text: Sota keskeytti John Wyndamin uran. Science fiction -markkinat romahtivat, kun sekä kirjailijat että lukijat kutsuttiin sotatoimiin. Jonkin verran Wyndham kirjoitti runoja ja käänsi joitakin ranskalaisia näytelmiä. Vuosien 1940–1943 ajan Wyndham oli sensuurilautakunnan palveluksessa, ja vuonna 1944 hän osallistui Normandian maihinnousuun viestintäjoukoissa. Kylmän sodan alkaminen, atomipommin ja kommunismin pelko nostivat tieteiskirjallisuuden uuden vakavuuden asteelle.


title: John Wyndham

text: Vasta muutama vuosi sodan jälkeen Wyndhamin kirjallinen ura nousi jälleen. Hän tapasi Penn Clubilla Lontoossa kustantaja (Sir) John Lustyn, jolta sai hyviä neuvoja seuraavaan teokseensa. Tuo teos oli "Triffidien kapina" ("The Day of the Triffids", 1951), joka suomeksi ilmestyi jo vuonna 1954, kääntäjänä Risto Kalliomaa. Teoksesta tuli heti suosittu, ja sen sanottiin olevan "vuoden, ellei useammankin, kauhistuttavin sekä parhaiten kirjoitettu scifi-kirja".


title: John Wyndham

text: "Triffidien kapina" nosti katastrofi-teeman kokonaan uudelle tasolle. Tarinassa ilmeisesti viljelykokeiden aikaansaamia noin parimetrisiä lihansyöjäkasveja, triffidejä, tarhataan valvotusti, sillä kasvit kykenevät liikkumaan kolmen juurensa (tästä nimi "triffidi") varassa. Sekasorto pääsee valloilleen, kun eräänä iltana valtaosa ihmisistä sokeutuu katseltuaan maailmanlaajuista meteorikuuroa, "vihreitä välähdyksiä". Tappavien kasvien valvonta pettää, ja ne hyökkäävät puolustuskyvyttömien ihmisten kimppuun. Kaiken lisäksi hirviökasvit ovat jossain määrin kykeneviä kommunikoimaan keskenään. Sarjan päähenkilö on kasvitieteilijä ja triffidi-asiantuntija Bill Masen, joka "vihreiden välähdysten" aikana makaa sairaalassa pää paketissa, ja säilyttää näin näkökykynsä. Hän joutuu yhdessä pienen perheensä kanssa pakenemaan yrittäen vältellä niin kammottavia kasveja kuin näkeviä orjuuttavia sokeitakin. Turvapaikaksi löytyy Wightsaari, jossa ryhmä ihmisiä muodostaa uudenlaisen yhteisön.


title: John Wyndham

text: - Kerrotaan, että Wyndham olisi sattunut kuulemaan pubissa kahden puutarhurin keskustelevan rikkaruohoistaan. Toinen heistä sanoi: "Vajani luona on yksi sellainen suuri – oikea hirviö. Se on vissiin triffidi!" Kirjan julkistamisen jälkeen sanasta "triffidi" on tullut lähes kaikenlaisia mielikuvituksellisia, vihamielisiä ja vaarallisia kasveja tarkoittava sana.


title: John Wyndham

text: Steve Sekely ohjasi vuonna 1963 "Triffidien kapina" -teoksesta elokuvan, jonka käsikirjoitti Bernard Gordon. Gordonin mielestä käsikirjoittaminen ei ollut helppoa, sillä tarina oli polveileva eikä sillä ollut selkeää loppua. Gordon kuitenkin onnistui löytämään elokuvan loppuun toivoa, jossa häntä innosti William Faulknerin Nobel-komitealle pitämä puhe. Elokuvan päähenkilön Bill Masenin roolin esitti Howard Keel. Lisäksi vuonna 1981 valmistui Ken Hannamin ohjaama kirjaan pohjautuva kuusiosainen televisiosarja, jonka nimi samoin oli "Triffidien kapina".


title: John Wyndham

text: Wyndham ei suinkaan alkujaan keksinyt englantilaista katastrofi-kirjallisuutta, mutta vakiinnutti sen aseman ja loi uutta. Itse hän ei ollut innostunut termistä "science fiction". Wyndhamia markkinoitiin valtavirran kirjailijana, sillä hänen maanläheinen tyylinsä teki kirjoista uskottavia. Tarinoiden sävy on rauhallinen ja käytännönläheinen, miellyttävää englantilaista taustaa vasten. Brian Aldiss ja David Wingrove arvostelivatkin Wyndhamia "mukavan katastrofin mestariksi". Wyndham asetteli teoksissaan jatkuvasti vastakkain yksilön ja yhteisön, kuten usein kylmän sodan aikaisilla kirjoittajilla oli tapana. Niinpä ihmiskunnan tunnetun sivilisaation lopuksi voi koitua lauma lapsia, joilla ei ole yksilöllisyyttä vaan yksi yhteinen mieli.


title: John Wyndham

text: Teos "Uhka syvyydestä" ("The Kraken Wakes", 1953) oli tavallaan toisinto "Triffidien kapinasta". Tällä kertaa sivilisaatiota uhkaa jokin avaruudesta maapallolle tullut elämänmuoto, joka asettuu merten syvyyksiin. Näitä olioita ei koskaan nähdä, mutta ne saavat aikaan näkyvää tuhoa. Ensi töikseen syvyyden olennot sulattavat napajäätiköt ja aiheuttavat huomattavan vedenpinnan nousun ja estävät tehokkaasti mannertenvälisten vesireittien käytön.


title: John Wyndham

text: Suomentamaton "The Chrysalids" (1955) sijoittuu kauas maailmaa nähtävästi ravistelleen ydinsodan, Jumalan lähettämän "Koettelemuksen", jälkeiseen tulevaisuuteen. Pienissä puritaanisissa maalaisyhteisöissä ei katsota hyvällä minkäänlaisia poikkeavuuksia ihmisessä, kasvissa tai eläimessä, vaan poikkeavuutta pidetään "rienauksena" ja paholaisen kätten töinä. Teoksen päähenkilö on nuori David Storm, jolla on jonkinlaisia telepaattisia kykyjä. Tällaiset taipumukset on syytä peittää jopa omassa kodissa, sillä seinille on kiinnitetty kylttejä, joissa lukee mm. "Puhtaudessa pelastus" tai "Varokaatte epämuotoisuutta!" Yksilöt, jotka eivät täytä tiukkaa fyysistä normia joko tapetaan, steriloidaan tai karkotetaan Rajaseudulle. Tiukan uskonnollisessa ilmapiirissä kasvatettu David kuitenkin vaeltelee pikkupoikana omin päin lähialueilla, joille ei olisi lupaa mennä. Tällöin hän tutustuu uuteen leikkikaveriin Sophieen ja selviää, että tytöllä on jaloissaan kuusi varvasta. Kun Sophien perhe karkoitetaan, joutuu David pohtimaan omaa poikkeavuuttaan ja sitä, miksi jollakin lailla poikkeavia niin ankarasti vainotaan.


title: John Wyndham

text: Vuonna 1957 ilmestyi teos "Käenpojat" ("The Midwich Cuckoos"), jossa tuhon siemenet on kylvetty perheisiin – lasten muodossa. Kaikki yhteydet pieneen englantilaiseen Midwichin kylään yllättäen katkeavat ja kylä vaipuu horrokseen, jonka turvin muukalaislaji vierailee kylässä. Vierailun jälkeen jokainen kylän nainen on raskaana. Aluksi lapsissa ei ole muuta outoa kuin kullanväriset silmät ja vaalea tukka. Lapset kuitenkin kehittyvät henkisiltä kyvyiltään huomattavan nopeasti korkealle tasolle ja paljastuu, että heillä on yhteinen, pelottavan voimakas telepaattinen mieli sekä pyrkimys syrjäyttää ihmiskunta. Tästä syntyy väistämättä taistelu elintilasta. Wolf Rilla teki vuonna 1960 Wyndamin kirjalle uskollisen elokuvasovituksen nimellä "Village of the Damned", jonka pääosassa olivat muiden muassa George Sanders ja Barbara Shelley. John Carpenterin elokuvaversiossa "Kirottujen kaupunki" vuodelta 1995 esiintyivät muun muassa Christopher Reeve, Kirstie Alley, Linda Kozlowski ja Mark Hamill. Tämän version Midwich näyttää enemmän hollywoodilaiselta kuin englantilaiselta.


title: Tomorrow’s Dream

text: Tomorrow's Dream on brittiläisen Black Sabbath -yhtyeen kappale, joka julkaistiin vuonna 1972 yhtyeen neljännellä albumilla "Vol. 4" sekä erikseen singlenä. Kappale on yhtyeen yhdessä tekemä. Singlen b-puolen niin ikään yhteistä käsialaa oleva instrumentaali ”Laguna Sunrise” on sekin "Vol. 4" -albumilta.


title: Tomorrow’s Dream

text: ”Tomorrow's Dream” toimi Black Sabbathin vuosien 1972–74 kiertueilla konserttien avauskappaleena.


title: Tomorrow’s Dream

text:
A-puoli
B-puoli
Lähde:


title: Schloss Hof

text: Schloss Hof on Eugen Savoijilaisen 1720-luvun loppupuolella itselleen maalaisasunnoksi rakennuttama, myöhemmin keisarinna Maria Teresian miehelleen Frans ensimmäiselle lahjaksi ostama palatsi Itävallassa, lähellä nykyisen Slovakian rajaa. Palatsi on nykyään yleisölle avoin matkailukohde.


title: Schloss Hof

text: Eugen Savoijilainen rakennutti barokkityylisen Schloss Hofin itselleen maalaisasunnoksi 1720-luvun loppupuolella. Palatsin suunnitteli arkkitehti Johann Lukas von Hildebrandt, jolla oli käytettävissään Eugenin valtava omaisuus. Palatsialue on 50 hehtaarin kokoinen ja siihen kuuluu itse palatsin lisäksi suuri puutarha ja maatila. Palatsi valmistui pääpiirteissään vuoden 1730 tienoilla.


title: Schloss Hof

text: Keisarinna Maria Teresia osti palatsin Eugenin perillisiltä vuonna 1755 lahjaksi miehelleen Frans ensimmäiselle. Palatsi toimi keisariperheen yksityisenä loma-asuntona aina Fransin kuolemaan (1765) asti. Wienin hovin tiukkojen sääntöjen takia keisariperhettä seurasi aina lähes 200 palvelijaa, mistä aiheutui ajoittain majoitusongelmia. Tilanvähyyden vuoksi Maria Teresia rakennutti palatsiin kolmannen kerroksen vuoden 1770 tienoilla, jolloin palatsi sai hoviarkkitehti Franz Anton Hillebrandtin johdolla nykyisen klassistisen ulkoasunsa.


title: Schloss Hof

text: Maria Teresiaa seuranneet Habsburgien keisarit ja arkkiherttuat jättivät palatsin vähälle huomiolle ja luonto alkoi ottaa tilasta valtaa. 1800-luvun lopulla Frans Joosef I tyhjensi palatsin irtaimistosta ja muutti tilan sotilaiden harjoitusalueeksi. Luonnonvoimien lisäksi palatsialuetta tuhosivat nyt myös keisarilliset sotilaat ja heidän hevosensa. Palatsin irtaimisto siirrettiin Wieniin varastoon, minkä jälkeen sitä on käytetty niin keisarillisten palatsien kuin myöhemmin Itävalta-Unkarin hajottua myös Itävallan hallinnollisten rakennusten koristelussa. Schloss Hof pysyi kuitenkin sotilashallinnossa myös Wehrmachtin ja Puna-armeijan alaisuudessa.


title: Schloss Hof

text: Puna-armeijan poistuttua vuonna 1955 palatsin restaurointia on usein yritetty, mutta yritykset ovat aina kaatuneet rahan puutteeseen. Vuonna 2002 nimenomaan Schloss Hofin restaurointia varten perustettu säätiö aloitti kuitenkin palatsin laajamittaisen restauroinnin Maria Theresian aikaiseen loistoonsa. Esimerkiksi puutarha restauroitiin alkuperäisten suunnitelmien ja vanhojen maalausten perusteella. Palatsi avattiin yleisölle vuonna 2005.


title: Greatest Hits (Black Sabbathin vuoden 2009 albumi)

text: Greatest Hits on Black Sabbathin kesäkuussa 2009 vain Euroopassa julkaistu kokoelma-albumi, joka sisältää materiaalia ensimmäisen laulusolistin, Ozzy Osbournen, aikakaudelta 1970–1978. Levy on yhtyeen diskografiassa toinen samanniminen albumi, Black Sabbathin ensimmäinen "Greatest Hits" julkaistiin vuonna 1977.


text: Albumi sisältää kaikki yhtyeen alkuperäis-kokoonpanon klassikot (esim. "Paranoid", "Iron Man", "War Pigs"). Kappalemateriaali keskittyy lähinnä vuosiin 1970-1972. Vuosilta 1973-1978 on vain kaksi kappaletta, vuoden 1973 "Sabbath Bloody Sabbath" ja vuoden 1978 "Never Say Die". Albumeilta "Sabotage" (1975) ja "Technical Ecstasy" (1976) ei ole yhtään kappaletta.


text: Tämän albumin sisältö julkaistiin uudelleen vuonna 2012 nimellä "Iron Man - The Best of".


title: Glen Rice

text: Glen Anthony Rice (s. 28. toukokuuta 1967 Flint, Michigan) on yhdysvaltalainen uransa lopettanut koripalloilija. Pienenä laitahyökkääjänä ja heittävänä takamiehenä pelannut Rice voitti urallaan yhden NBA mestaruuden kaudella 1999–2000. Hänet valittiin kolmesti un, joista kerran Rice valittiin ottelun arvokkaimmaksi pelaajaksi. Rice on myös voittanut kerran n vuonna 1995 ja on kautta-aikain yhdeksänneksi tarkin kolmen pisteen heittäjä .400 prosentin tarkkuudella.


title: Glen Rice

text: Rice edusti 15 kautta kestäneellä urallaan suurimmaksi osaksi Miami Heatia. Muut seurat olivat Charlotte Hornets, Los Angeles Lakers, New York Knicks, Houston Rockets ja Los Angeles Clippers.


title: Dan Majerle

text: Daniel Lewis Majerle (s. 9. syyskuuta 1965 Traverse City, Michigan) on yhdysvaltalainen uransa lopettanut koripalloilija. Pienenä laitahyökkääjänä ja heittävänä takamiehenä pelannut Majerle valittiin urallaan kolmesti un.


title: Dan Majerle

text: Majerle edusti 14 kautta kestäneellä urallaan suurimmaksi osaksi Phoenix Sunsia. Muut seurat olivat Cleveland Cavaliers ja Miami Heat. Hän pelasi myös Yhdysvaltain maajoukkueessa ja oli voittamassa olympiapronssia vuonna 1988 ja MM-kultaa vuonna 1994.


title: HMS Berkeley (L17)

text: HMS Berkeley (viirinumero L17) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Berkeley (L17)

text: Alus tilattiin Cammell Lairdilta Birkenheadistä osana vuoden 1939 laivasto-ohjelmaa. Sen köli laskettiin 8. kesäkuuta 1939 telakkanumerolla J3302. Alus laskettiin vesille 29. tammikuuta 1940. Alus valmistui 6. kesäkuuta.


title: HMS Berkeley (L17)

text: "HMS Berkeley" valmistui 6. kesäkuuta 1940, minkä jälkeen se siirrettiin vastaanottotesteihin. Testien ja varustamisen päätyttyä hävittäjäpula siirsi sen koulutuksen aloittamista. Pulan syynä olivat suuret tappiot sekä useiden hävittäjien vaurioituminen evakuoitaessa joukkoja mannermaalta. Alus määrättiin välittömästi evakuoimaan joukkoja Kanaalin ja Biskajanlahden satamista. Se hyökkäsi 7. kesäkuuta tuloksetta sukellusvenettä vastaan suojatessaan saattuetta.


title: HMS Berkeley (L17)

text: Alus oli 16. kesäkuuta La Pallicessa, josta se palasi kotimaahan suojaten kahta ilmavoimien henkilökuntaa kuljettanutta rahtialusta. Se purjehti Bordeauxiin mukanaan tuhoamisosasto (operaatio XD), minkä jälkeen se viipyi satamassa viestiliikennekeskuksena. "HMS Beagle" vapautti 20. kesäkuuta aluksen tehtävästä, minkä jälkeen se evakuoi 23. kesäkuuta joukkoja Le Verdonista. Alus palasi 25. kesäkuuta Plymouthiin mukanaan evakuoimaansa henkilöstöä, joita olivat muun muassa Pariisin suurlähetystön henkilökunta. Alus liitettiin saavuttuaan Portsmouthin 1. Hävittäjälaivueeseen, jonka tehtävänä oli saattueiden suojaaminen sekä Englannin Kanaalin ja Pohjanmeren meriliikenteen valvonta.


title: HMS Berkeley (L17)

text: Alus suojasi 5. elokuuta 1. Miinalaivuetta risteilijä "HMS Calcutan", "HMS Garthin" ja Kotilaivaston hävittäjien kanssa laskettaessa miinoitusta Irlannin merelle (operaatio SN32). Alus etsi syyskuussa saksalaisten maihinnousualuksia Le Touquetin ja Cap d'Antiferin väliltä, mistä se palasi lokakuussa normaaliin laivuepalvelukseen.


title: HMS Berkeley (L17)

text: "HMS Berkeley" tuki 19. joulukuuta rannikkopuolustusjoukkoja taistelussa Saksan laivaston E-veneitä vastaan. Alus kärsi seuraavana päivänä pahoja vaurioita osuttuaan miinaan Ulko-Medwayn alueella. Se siirrettiin vielä samana päivänä Chathamin telakalle korjattavaksi.


title: HMS Berkeley (L17)

text: "HMS Berkeley" palasi tammikuussa 1941 laivueeseensa, josta se siirrettiin 22. helmikuuta suojaamaan yhdessä "HMS Vansittartin" ja "HMS Tynedalen" kanssa "HMS Icarusta", jonka tehtävänä oli miinoittaa Le Havren ja Cherbourgin välinen laivareitti (operaatio JK). Alus jatkoi normaalia laivuepalvelusta tehtävästä vapauduttuaan.


title: HMS Berkeley (L17)

text: Alus määrättiin suojaamaan rannikkosaattueita E-veneiltä.


title: HMS Berkeley (L17)

text: "HMS Berkeley" osallistui 15. helmikuuta 1942 Saksan laivaston taisteluristeilijöiden "Gneisenaun" ja "Scharnhorstin" pysäytysyritykseen niiden matkatessa Brestistä Kanaalin läpi Saksaan. Alus suojasi muuten laivueen mukana Kanaalin ja itärannikon saattueita sekä valvoi Kanaalin meriliikennettä.


title: HMS Berkeley (L17)

text:
Alus suojasi 12. toukokuuta risteilijä "HMS Berwickiä" Portsmouthista Rosythiin "HMS Blencathran" kanssa. Tehtävästä vapauduttuaan alus jatkoi laivuepalvelustaan, kunnes se määrättiin heinäkuussa Dieppeen tehtävään iskuun "HMS Albrightonin", "HMS Bleasdalen", "HMS Calpen", "HMS Garthin", "HMS Brocklesbyn", "HMS Fernien" ja Puolan merivoimien "ORP Slazakin" kanssa (operaatio Jubilee). Alus osallistui osaston mukana operaatiota varten järjestettyihin harjoituksiin.
Suunniteltu operaatio viivästyi ja sen turvallisuus samalla vaarantui. "HMS Berkeley" osallistui 18. elokuuta hyökkäysosaston suojaamiseen Dieppeen. Osasto joutui seuraavana päivänä ilmahyökkäykseen Dieppen edustalla, jolloin alukseen osui kaksi pommia komentosillan etupuolelle. Aluksen köli murtui voimakkaan vuodon, joka täytti aluksen keulaosastot vedellä, seurauksena, minkä jälkeen annettiin käsky jättää alus. "HMS Albrighton" ja rannikkolaivueen tykkiveneet pelastivat henkiin jääneet, minkä jälkeen "HMS Albrighton" torpedoi tuomitun aluksen.


title: HMS Cattistock (L35)

text: HMS Cattistock (viirinumero L35) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Cattistock (L35)

text: Alus tilattiin 21. maaliskuuta 1939 Yarrowin telakalta Scotstounista työnumerolla 1834 osana vuoden 1939 laivasto-ohjelmaa. Sen köli laskettiin 9. kesäkuuta ja alus laskettiin vesille 22. helmikuuta seuraavana vuonna. Alus valmistui 22. heinäkuuta.


title: HMS Cattistock (L35)

text: Aluksen valmistuttua se siirrettiin vastaanottotesteihin, joiden päätyttyä sekä aluksen tultua varustetuksi se siirtyi elokuussa Scapa Flowhun. Alus aloitti Scapa Flowssa kouluttautumisen osana 3. Hävittäjälaivuetta, jonka tehtävänä olivat saattueiden suojaaminen ja Pohjanmeren meriliikenteen valvonta. Alus siirrettiin koulutuksen päätyttyä Sheernessiin sijoitettuun 21. Hävittäjälaivueeseen.


title: HMS Cattistock (L35)

text: "HMS Cattistock" liittyi 3. syyskuuta Sheernessissä uuteen laivueeseensa, jonka tehtävänä oli suojata rannikkosaattueita sekä valvoa Kanaalin meriliikennettä. Alus palveli laivueessa, kunnes se määrättiin 12. lokakuuta suojaamaan monitori "HMS Erebusta". Alusten tehtävänä oli tuhota Dunkerquen rannikolle kootut maihinnousualukset. Alus palasi tehtävästä vapauduttuaan laivueeseensa.


title: HMS Cattistock (L35)

text: Alus kärsi 10. marraskuuta vaurioita pommin sirpaleista suojatessaan saattuetta. Se kuitenkin kykeni jatkamaan laivuepalvelustaan.


title: HMS Cattistock (L35)

text: "HMS Cattistock" vaurioitui 11. maaliskuuta 1942 lievästi ilmahyökkäyksessä suojatessaan saattuetta. Alus taistelu 17. maaliskuuta Humberin suistossa E-veneitä vastaan suojatessaan saattuetta. Taistelu päättyi ratkaisemattomana.


title: HMS Cattistock (L35)

text: Alus suojasi 16. toukokuuta apumiinalaiva "HMS Teviot Bankia" sekä miinalaiva "HMS Ploveria" miinanraivaajien kanssa laskettaessa itärannikon sulkuun kaksi osaa (operaatiot BS56 ja BS61). Alus vapautui 22. toukokuuta operaatioista palaten laivueeseensa. Alus tulitti 26. heinäkuuta Dieppeä yhdessä "HMS Quornin" ja "HMS Mendipin" kanssa, minkä jälkeen alus palasi laivuepalvelukseen.


title: HMS Cattistock (L35)

text: "HMS Cattistock" taisteli 12. huhtikuuta 1942 East Anglian rannikolla saattueen kimppuun hyökänneitä E-veneitä vastaan. Muuten alus palveli laivueen mukana saattue- ja merivalvontatehtävissä.


title: HMS Cattistock (L35)

text: "HMS Cattistock" määrättiin toukokuussa 1944 Force G:hen, jonka tehtävänä oli tukea suunniteltua Normandian maihinnousua osana Itäistä osastoa (operaatio Neptune). Alus osallistui harjoituksiin osastonsa mukana (exercise Fabius). Se siirtyi Solentiin liittyäkseen saattueeseen G1, joka matkasi Gold rannikolle.


title: HMS Cattistock (L35)

text: Alus suojasi 5. kesäkuuta saattueen G1, johon kuuluivat 6. Miinanraivaajalaivue, neljä Danlayersiä sekä 150. Miinanraivaajalaivueen 1. viirikkö, yhdessä Puolan merivoimien hävittäjän "ORP Krakowiakin", neljän moottoritykkiveneen sekä 55. torpedovenelaivueen 2. viirikön kanssa. Saattue saapui seuraavana päivänä kokoontumispaikalle, minkä jälkeen "HMS Cattistock" erkani saattueesta. Alus liittyi itäiseen osastoon, jonka mukana se tulitti Gold rannikon kohteita maihinnousun tukena.


title: HMS Cattistock (L35)

text: Alus suojasi 7.-27. kesäkuuta alueelle tulevien saattueiden kokoontumisia sekä siirtymisiä. Se vapautui 28. kesäkuuta operaatiosta, mutta alus pysyi Kanaalin alueella tukitehtävissä edelleen.


title: HMS Cattistock (L35)

text: "HMS Cattistock" partioi heinäkuussa Seinen lahdella estettäessä E-veneiden, räjähtein varustettujen moottoriveneiden sekä pienoissukellusveneiden pääsy maihinnousualueelle. Alus taisteli 7. heinäkuuta E-veneitä vastaan "La Combattanten" kanssa. Se kärsi lieviä vaurioita taistelussa. Alus siirrettiin 31. heinäkuuta Portsmouthin telakalle kattiloiden huoltoon.


title: HMS Cattistock (L35)

text: Alus palasi 24. elokuuta Kanaalin alueelle tukemaan operaatioita. Se ja fregatti "HMS Retalick" taistelivat 29. elokuuta Le Havresta joukkoja evakuoineen Saksan laivaston aluksen kanssa. "HMS Cattistockiin" osui taistelun aikana kaikkiaan 26 kranaattia, joista yksi komentosillalle osunut surmasi aluksen päällikön. Alus kärsi pahoja vaurioita, jotka tuhosivat muun muassa aluksen tykkiaseistusta sekä tulenjohtojärjestelmää. Alus siirrettiin seuraavana päivänä Portsmouhiin korjattavaksi.


title: HMS Cattistock (L35)

text: Alus siirrettiin syyskuussa Chathamiin, jossa se siirrettiin telakalle. Se palasi marraskuussa laivueeseensa aloittaen saattueiden suojaamisen sekä meriliikenteen valvonnan.


title: HMS Cattistock (L35)

text: "HMS Cattistock" taisteli 24. helmikuuta 1945 Zeebruggen edustalla minisukellusvenettä vastaan. Sukellusvene mahdollisesti tuhoutui. Alus siirrettiin kesäkuussa Noren alaisuuteen tukemaan Kanaalin saarten takaisin valtausoperaatioita, kunnes se siirrettiin elokuussa Portsmouthin alaisuuteen paikallislaivueeseen.


title: HMS Cattistock (L35)

text: Alus vieraili syyskuussa Kanaalin saarilla ja se vieraili kolmesti Gibraltarilla ennen vuoden päättymistä. Alus palveli Portsmouhissa, kunnes se siirrettiin 26. maaliskuuta 1946 Devonportin reserviin. Aluksen myynti Norjaan ei toteutunut, jonka jälkeen se siirrettiin Cardiffin reserviosastoon.


title: HMS Cattistock (L35)

text: "HMS Cattistock" sijoitettiin 1956 poistolistalle, minkä jälkeen siltä poistettiin kaikki sotamateriaali. Alus myytiin 1957 romutettavaksi BISCOlle. Alus saapui 2. heinäkuuta 1957 hinattuna J Cashmorelle Newportiin Glamorganiin romutettavaksi.


title: Rehydroksylaatioajoitus

text: Rehydroksylaatioajoitus on menetelmä, jonka avulla voidaan määritellä keraamisten esineiden ikää. Arkeologinen materiaali on suurelta osin poltettua savea. Esineet reagoivat ilmassa olevan kosteuden kanssa ja niiden paino lisääntyy. Saviesineen materiaalin kiteet muuttuvat hitaasti ja niistä tulee kidevedellisiä. Rehydroksylaatio tapahtuu uudessa, vastapoltetussa esineessä nopeasti, mutta reaktio hidastuu pian ja jatkuu tuhansia vuosia.


title: Rehydroksylaatioajoitus

text: Reaktio saadaan palautetuksi, nollatuksi, kun saviesinettä pidetään muutama tunti 500 °C:n lämpötilassa. Sen jälkeen reaktio alkaa jälleen alusta.


title: Rehydroksylaatioajoitus

text: Esineen ikää määriteltäessä esinettä punnitaan nollauksen jälkeen tarkalla vaa'alla aluksi jopa minuutin välein. Väliaikaa pidennetään vähitellen ja muutaman päivän kuluttua saadaan arvoja, joilla selvitetään ajan ja massan kasvun riippuvuus, ja arvoista piirretään suora. On todettu, että poltettu saviesineen massan kasvu on verrannollinen ajan potenssiin 1/4. Mittausten perusteella saadaan selvitetyksi, miten massa kasvaa suhteessa ajan potenssiin 1/4. Kun esine on mitattu ennen kuumennusta, voidaan suoraa jatkaa ja päätellä esineen polttoaika.


title: Rehydroksylaatioajoitus

text: Menetelmä on muita nykymenetelmiä tarkempi, mutta hyvin vanhojen, yli 10 000 vuoden ikäisten, esineiden arvioinnissa luotettavuus vähenee. Rehydroksylaatioon vaikuttavat ilman lämpötila ja kosteus sekä jonkin verran myös polttouunin lämpötila. Virhelähde on historian aikana tapahtunut tulipalo. Kun Canterburyn linnan tiilien ikää määriteltiin, tulos oli 66 vuotta. Linna oli kuitenkin osittain palanut toisen maailmansodan aikaisissa pommituksissa 1942, ja näin tiilien ikä oli nollautunut.


title: Rehydroksylaatioajoitus

text: Menetelmää voivat käyttää myös ilmastontutkijat arvioidessaan maapallon ilmaston muutosta eri puolilla maailmaa.


title: HMS Cleveland (L46)

text: HMS Cleveland (viirinumero L46) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Cleveland (L46)

text: Alus tilattiin 21. maaliskuuta 1939 Yarrowin telakalta Scotstounista työnumerolla 1835 osana vuoden 1939 hätäohjelmaa. Sen köli laskettiin 7. kesäkuuta ja alus laskettiin vesille 24. huhtikuuta 1940. Alus valmistui 18. syyskuuta.


title: HMS Cleveland (L46)

text: "HMS Cleveland" liitettiin palvelukseen otettaessa Kotilaivaston 23. Hävittäjälaivueeseen Scapa Flowhun. Alus oli lokakuussa koulutettavana, jonka päätyttyä se aloitti meriliikenteen valvonnan Pohjanmerellä sekä saattueiden suojaamisen luoteisen reitin alaisuudessa. Alus pelasti 20. lokakuuta Girdlenessin edustalla ilmahyökkäyksessä torpedoidun "SS Conakrian" eloonjääneet.Alus siirrettiin marraskuussa 1. Hävittäjälaivueeseen Portsmouthiin.


title: HMS Cleveland (L46)

text: "HMS Cleveland" suojasi 22. maaliskuuta 1941 20. Hävittäjälaivueen miinahävittäjiä "HMS Intrepidiä", "HMS Icarusta" ja "HMS Impulsivea" "HMS Fernien" ja "HMS Tynedalen" kanssa miinoitettaessa Le Havren ja Cherbourgin välistä laivareittiä (operaatio JN). Alus siirrettiin toukokuussa 15. Hävittäjälaivueeseen Plymouthiin.


title: HMS Cleveland (L46)

text: Alus pelasti 21. toukokuuta kymmenen eloonjäänyttä aseistetulta jahdilta "Vivan", joka oli upotettu ilmahyökkäyksessä Trevose Headin edustalla.


title: HMS Cleveland (L46)

text: "HMS Cleveland" pyrki 12. helmikuuta 1942 Beachy Headin edustalla taistelukosketukseen Saksan laivaston taisteluristeilijöiden "Gneisenaun" ja "Scharnhorstin" kanssa ilman tulosta. Alus suojasi 23. helmikuuta "HMS Brocklesbyn", "HMS Atherstonen" ja "HMS Tynedalen" kanssa rannikkojoukkojen keveitä aluksia, jotka tekivät kommandoiskun St. Nazaireen. Seuraavana päivänä osasto joutui paluumatkalla ilmahyökkäykseen.


title: HMS Cleveland (L46)

text: Alus suojasi 16. toukokuuta saattuetta PW219 "HMS Brocklesbyn" kanssa, jolloin se tuhosi Messerschmitt Bf109 -koneen suojatessaan saattuetta. Alus suojasi 17. syyskuuta Eddystonen majakan edustalla rannikkosaattuetta joutuessaan taisteluun Saksan laivaston E-veneitä vastaan. Taistelussa alus väisti torpedon, mutta kolme miehistönjäsentä sai surmansa tulitaistelussa.


title: HMS Cleveland (L46)

text: Alus määrättuiin lokakuussa Gibraltarille tukemaan Pohjois-Afrikan maihinnousua. Se suojasi marraskuussa saattueen KMS2 Gibraltarille ja paluumatkalla saattueen MKF1. Alus palasi joulukuussa laivueen mukana rannikkosaattueiden suojaksi.


title: HMS Cleveland (L46)

text: "HMS Cleveland" kolaroi 10. helmikuuta 1943, minkä vuoksi se siirrettiin Dundeessa telakalle. Alus palasi 26. huhtikuuta telakalta aloittaen koeajot, jolloin se sai määräyksen siirrosta Välimerelle. Alus valmistautui toukokuussa siirtoon, kunnes se suojasi saattueen KMF15/WS30 Gibraltarille. Alus siirtyi edelleen Algeriin 57. Hävittäjäviirikköön, jonka mukana se valvoi meriliikennettä ja suojasi saattueita keskisellä Välimerellä.


title: HMS Cleveland (L46)

text: Alus määrättiin kesäkuussa Sisilian maihinnousun itäisen tukiosaston Saattajaryhmä S:ään. Se suojasi 5. heinäkuuta Algerista saattuetta KMS18, kun alus pelasti 90 merimailia Algerista itään eloonjääneitä joukkojenkuljetusalus "Devisiltä", jonka Saksan laivaston sukellusvene "U-593" oli upottanut. Alus erkani 8. heinäkuuta tankattavaksi, minkä jälkeen se palasi saattueen suojaksi. Alus tuki 10. heinäkuuta maihinnousua tykkitulella.


title: HMS Cleveland (L46)

text: "HMS Cleveland" oli 16. heinäkuuta maihinnousualueella BARK WEST, kunnes se määrättiin elokuussa suojaamaan lentotukialusosastoa (TF88) Salernon maihinnousussa. Alus liittyi syyskuussa uuteen osastoonsa, jonka mukana se oli 12. syyskuuta tapahtuneessa maihinnousussa. Alus suojasi 16. syyskuuta "HMS Warspitea", joka tulitti maamaaleihin.


title: HMS Cleveland (L46)

text: Alus siirrettiin 48. Saattajaryhmään, kunnes se liittyi lokakuussa Maltalle sijoitettuun Hunt-laivueeseen. Laivueen mukana alus suojasi saattueita sekä valvoi meriliikennettä keskisellä Välimerellä.


title: HMS Cleveland (L46)

text: "HMS Cleveland" siirrettiin maaliskuussa 1944 Maltalle sijoitettuun 18. Hävittäjälaivueeseen. Alus määrättiin suojaamaan Etelä-Ranskaan matkaavia maihinnoususaattueita Yhdysvaltain laivaston alaisuudessa operaatio Dragoonissa. Alus liittyi 9. elokuuta saattueeseen AM1 yhdessä "HMS Catterickin", "HMS Calpen" ja Yhdysvaltain laivaston miinanraivaajien "USS Staffin", "USS Swiftin" ja "USS Threatin" kanssa. Seuraavana päivänä alus lähti Oranista saattueessa, josta se erkani 15. elokuuta maihinnousualueelle saavuttuaan. Alus vapautettiin 18. elokuuta operaatio Dragoonista, minkä jälkeen se palasi Välimeren laivaston alaisuuteen.


title: HMS Cleveland (L46)

text: Alus määrättiin 5. hävittäjälaivueeseen, joka palveli Egeanmerellä. Se siirtyi Aleksandriaan, josta se lähti laivueen mukana tukemaan Egeanmeren saarten takaisin valtausta. Se taisteli 3. lokakuuta Piscopin edustalla saksalaisia maihinnousualuksia vastaan "HMS Calpen" kanssa, jolloin kuusi saksalaisalusta upposi. Alus laski 17. lokakuuta osaston maihin Scarpantossa. Alus tuki marraskuusta alkaen liittoutuneiden maajoukkojen operaatioita Kreikassa operaatio Mannassa.


title: HMS Cleveland (L46)

text: "HMS Cleveland" siirrettiin huhtikuussa 1945 laivueen mukana Italian länsirannikolle. Alus tulitti 1. toukokuuta Genovaa "HMS Chiddingfoldin" kanssa. Euroopan sotatoimien päätyttyä alus jäi Välimerelle tuki, saattue ja partiointi tehtäviin.


title: HMS Cleveland (L46)

text: Alus määrättiin reserviin ja se purjehti 25. syyskuuta Gibraltarilta Portsmouthiin, jonne saavuttuaan se poistettiin palveluksesta. Alus makasi Portsmouthissa, kunnes se siirrettiin Cardiffiin. Se sijoitettiin 1956 poistolistalle ja alus myytiin BISCOlle, joka siirsi romuttamisen E Reesille Llanelliin. Alusta hinattaessa romutettavaksi se ajoi karille Rhossilli Sandsissa, jolloin se tuhoutui. Alus romutettiin paikallaan, joten sen purku päättyi joulukuussa 1959.


title: HMS Garth (L20)

text: HMS Garth (viirinumero L20) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Garth (L20)

text: Alus tilattiin 21. maaliskuuta 1939 John Brown and Companyltä Clydebankista osana vuoden 1939 hätäohjelmaa. Sen köli laskettiin 8. kesäkuuta ja alus laskettiin vesille 14. helmikuuta 1940. Alus valmistui 1. heinäkuuta.


title: HMS Garth (L20)

text: "HMS Garth" määrättiin palvelukseen otettaessa 21. Hävittäjälaivueeseen. Alus siirtyi koeajojen jälkeen koulutettavaksi Scapa Flowhun. Se suojasi 5. elokuuta 1. Miinalaivuetta yhdessä risteilijä "HMS Calcuttan", "HMS Berkeleyn" ja kahden Kotilaivaston hävittäjän kanssa rakennettaessa miinakenttää Irlannin merelle (operaatio SN32).


title: HMS Garth (L20)

text: Alus liittyi 8. elokuuta Sheernessissä laivueeseensa suojaamaan Pohjanmeren ja Kanaalin saattueita. Se määrättiin suojaamaan polttolaivoja hyökättäessä Kanaalin satamiin operaatio Lucidissa, joka peruutettiin myöhemmin. Alus oli 5. Hävittäjälaivueen mukana sen jälkeen, kun oli yritetty rakentaa miinakenttä Hollannin rannikolle operaatio CBX5:ssä.


title: HMS Garth (L20)

text: Alus havaitsi miinaan ajaneen "HMS Ivanhoen", joka oli tuuliajolla. Alus suojasi "HMS Kelviniä", joka hinasi myös miinaan ajanutta "HMS Expressiä". "HMS Garth" pysyi alusten suojana, kunnes hinaaja "St. Cyrus" saapui paikalle. Tilanteen päätyttyä alus jatkoi laivuepalvelustaan.


title: HMS Garth (L20)

text: "HMS Garth" suojasi monitori "HMS Erebusta" 30. syyskuuta Calaisin ja 15. lokakuuta Dunkerquen tulituksen aikana. Muun ajan alus oli laivueen mukana saattueiden suojana, jolloin se muun muassa marraskuussa upotti "HMS Campbellin" kanssa Southwoldin edustalla Saksan laivaston E-vene S38:n. E-vene oli ensimmäinen rannikkosaattueiden kimppuun hyökänneistä, joka oli kyetty upottamaan.


title: HMS Garth (L20)

text: Alus vaurioitui 1. joulukuuta Thamesin suistossa osuttuaan miinaan. Se siirrettiin telakalle korjattavaksi.


title: HMS Garth (L20)

text: "HMS Garth" palasi tammikuussa 1941 laivueeseensa suojaamaan saattueita. Alus ajoi karille maaliskuussa, jolloin se kärsi pahoja vaurioita. Alus siirrettiin Lontoossa kaupalliselle telakalle. Alus liitettiin toukokuussa palvelukseen palatessaan Rosythin Saattajaosastoon suojaamaan itärannikon saattueita, mistä se palasi elokuussa Sheernessiin aiempaan laivueeseensa.


title: HMS Garth (L20)

text: Alus vaurioitui marraskuussa 40 millimetrin ilmatorjuntatykin kranaatin osuttua kattilahuoneeseen. Se jouduttiin siirtämään telakalle korjattavaksi, josta se palasi joulukuussa palvelukseen.


title: HMS Garth (L20)

text: "HMS Garth" siirrettiin huhtikuussa 1942 21. Hävittäjälaivueen mukana Harwichiin suojaamaan Pohjanmeren saattueita. Alus määrättiin kesäkuussa Dieppen kommandoiskuun operaatio Jubileehen.


title: HMS Garth (L20)

text: Alus palasi elokuussa 21. Hävittäjälaivueeseen Sheernessiin suojaamaan saattueita, kunnes se osallistuisi kommandoiskuun. Alus siirtyi Portsmouthiin operaation harjoituksiin. Alus suojasi 18. elokuuta maihinnousualuksia Dieppeen. Seuraavana päivänä se tuki BLUE rannan maihinnousua tykkitulella. Alus suojasi 20. elokuuta hengissä säilyneiden paluuta Dieppestä.


title: HMS Garth (L20)

text: "HMS Garth" ja "HMS Montrose" torjuivat 17. helmikuuta 1943 Yarmouthin edustalla saattueen kimppuun hyökänneitä Saksan laivaston E-veneitä, jolloin ne upottivat "S71":n tykkitulella. Alus suojasi edelleen Pohjanmeren saattueita, kunnes se määrättiin toukokuussa suojaamaan miinanlaskua Sarkin edustalle.


title: HMS Garth (L20)

text: "HMS Garth" hinasi 5. helmikuuta 1944 miinaan ajossa vaurioituneen saattuetukialus "HMS Slingerin" Sheernessiin. Alus torjui 22. helmikuuta Smith's Knollin edustalla saattueen kimppuun hyökänneitä E-veneitä yhdessä "HMS Southdownin" ja kahden moottoritykkiveneen kanssa. Taistelun aikana E-veneet "S94" ja "S128" tuhoutuivat törmättyään toisiinsa.


title: HMS Garth (L20)

text: Alus määrättiin huhtikuussa osallistumaan Normandian maihinnousuun, jolloin se liitettäisiin Noreen sijoitettuun Saattajaryhmä 101:een. Alus liittyi 6. kesäkuuta "HMS Meynelliin" ja korvetteihin "HMS Camelliaan" ja "HMS Charlockiin" Thamesin suistossa. Alus suojasi 12 moottorialuksen ja viiden maihinnousualuksen (LST) muodostamaa saattuetta ETM1 Solentiin. Kaksi Mulberry sataman valvonta-alusta liittyi saattueeseen Selsea Billin edustalla sekä 12 LCI(L):ää saapui täydennyksenä Isle of Wightilta. Seuraavana päivänä saattue saapui itäisen maihinnousuosaston alueelle, jolloin saattajat palasivat Noreen. "HMS Garth" jatkoi maihinnousualueelle matkaavien saattueiden suojaamista täydennysten ajan, jonka jälkeen se palasi itärannikon saattueiden suojaksi.


title: HMS Garth (L20)

text: Alus määrättiin syyskuussa Walcherenin maihinnousuun operaatio Infatuateen. "HMS Garth" tuki 1. lokakuuta tykkitulella maihinnousua "HMS Cottesmoren" kanssa. Alukselle nousi 16. lokakuuta Ostendissa kuningas Yrjö VI, joka kuljetettiin Doveriin.


title: HMS Garth (L20)

text: "HMS Garth" suojasi saattueita ja valvoi meriliikennettä laivueen mukana, kunnes se määrättiin joulukuussa telakalle korjattavaksi.


title: HMS Garth (L20)

text: "HMS Garth" palasi tammikuussa 1945 telakalta laivueeseensa, jonka mukana se jatkoi edelleen saattueiden suojaamista sekä Pohjanmeren meriliikenteen valvontaa. Alus taisteli 21. helmikuuta saattueen kimppuun hyökänneiden E-veneiden kanssa, jolloin kaksi rahtialusta upposi. Alus upotti 14. maaliskuuta Orfordnessin edustalla pienoissukellusveneen vangiten miehistön.


title: HMS Garth (L20)

text: Alus määrättiin toukokuussa Noreen tukemaan rannikkoalueiden uudelleen miehitystä. Se kuljetti 25. toukokuuta Britannian Alankomaiden suurlähettilään Rotterdamiin.


title: HMS Garth (L20)

text: "HMS Garth" palveli Noressa, kunnes se poistettiin joulukuussa palveluksesta Sheernessin reserviin. Alus sijoitettiin Sheernessissä majoitusalukseksi. Lakkautettaessa Sheernessin reservi alus siirrettiin Harwichiin ja edelleen Barrowiin. Alus sijoitettiin 1958 poistolistalle ja se myytiin BISCOlle, joka allokoi aluksen T W Wardille. Alus saapui 15. elokuuta hinattuna romutettavaksi.


title: HMS Hambledon

text: HMS Hambledon (viirinumero L37) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Hambledon

text: Alus tilattiin 21. maaliskuuta 1939 Swan Hunterilta Newcastlesta osana vuoden 1939 hätäohjelmaa. Sen köli laskettiin 8. kesäkuuta ja alus laskettiin vesille 12. joulukuuta. Alus valmistui 8. kesäkuuta 1940.


title: HMS Hambledon

text: "HMS Hambledon" oli toukokuussa valmistajan koeajoissa. Alus määrättiin palvelukseen otettaessa 21. Hävittäjälaivueeseen. Se siirrettiin valmistuessaan tilaajan koeajoihin ja edelleen koulutettavaksi Portlandiin. Alus suojasi 10. heinäkuuta 1. Miinalaivueen apumiinalaivoja "HMS Southern Princeä", "HMS Port Napieria", "HMS Port Quebeciä" ja "HMS Menestheusta" aloitettaessa pohjoisen sulun rakentaminen North Ronan pohjoispuolelta "HMS Inlefieldin", "HMS Imogenin", "HMS atherstonen" ja "HMS Fernien" kanssa (operaatio SN1). Aluksen koulutusta jatkettiin 12. heinäkuuta alkaen Scapa Flowssa Kanaalin sotilaallisen toiminnan lisääntyessä. Koulutuksen päätyttyä alus liittyi laivueeseensa Sheernessissä suojaamaan Kanaalin ja itärannikon saattueita.


title: HMS Hambledon

text: Alus liittyi 31. elokuuta "HMS Garthin" kanssa pelastusoperaatioon, kun 5. Hävittäjälaivueen alukset ajoivat miinakenttään suojatessaan miinoitusoperaatiota Hollannin rannikolla. Suojanneet alukset viipyivät alueella, kunnes hinaajat saapuivat pelastamaan vaurioituneet alukset.


title: HMS Hambledon

text: "HMS Hambledon" määrättiin lokakuussa operaatio Lucidin Force B:hen, mutta operaatio peruutettiin myöhemmin. Alus laukaisi 7. lokakuuta South Forelandin edustalla akustisen miinan, joka vaurioitti pahoin aluksen perää. Aluksen molemmat akselit murtuivat ja perä täyttyi vedellä. Yksi miehistönjäsen sai surmansa ja kaksi haavoittui. "HMS Vesper" hinasi vaurioituneen aluksen Sheernessiin, josta se siirrettiin seuraavana päivänä Chathamin telakalle korjattavaksi.


title: HMS Hambledon

text: "HMS Hambledon" määrättiin alkuvuodesta 1941 aluksen ollessa edelleen telakalla Harwichiin sijoitettuun 16. Hävittäjälaivueeseen. Alukselle asennettiin tykistöaseita varten tulenjohtotutka tyyppiä 285. Se aloitti toukokuussa koeajot sekä valmistautui operatiiviseen palvelukseen.


title: HMS Hambledon

text: Alus liittyi 14. toukokuuta Harwichissa laivueeseensa suojaamaan itärannikon saattueita. Vuoden lopun alus suojasi saattueita sekä valvoi Ranskan rannikolle koottuja saksalaisia maihinnousualuksia.


title: HMS Hambledon

text: "HMS Hambledonille" asennettiin alkuvuodesta 1942 merivalvontatutka 271, joka oli erittäin käyttökelpoinen Saksan laivaston E-veneiden havaitsemiseen.


title: HMS Hambledon

text: Alus vapautettiin lokakuussa itärannikon saattueiden suojaamisesta, koska liikennettä rajoitettaessa saattajien tarve väheni. Se siirrettiin marraskuussa Atlantille suojaamaan Gibraltarille matkaavia joukkojenkuljetussaattueita, jotka kuljettivat joukkoja Pohjois-Afrikan maihinnousuun. "HMS Hambledon" kärsi 12. marraskuuta vaurioita torpedoräjähdyksessä.


title: HMS Hambledon

text: Alus vapautettiin joulukuussa Pohjois-Afrikan saattueiden suojaamisesta, minkä jälkeen se palasi laivueeseensa Harwichiin.


title: HMS Hambledon

text: "HMS Hambledon" suojasi tammikuusta toukokuuhun 1943 laivueen mukana itärannikon ja Kanaalin saattueita. Alus taisteli saattueita suojatessaan E-veneitä vastaan useaan otteeseen sekä osallistui Ranskan rannikolla tapahtuvan meriliikenteen häirintään, kunnes se määrättiin kesäkuussa suunniteltuun Sisilian maihinnousuun.


title: HMS Hambledon

text: Alus siirrettiin 58. Hävittäjäviirikköön, minkä vuoksi se liittyi 21. kesäkuuta Clydessä saattueen WS31/KMF17 suojueeseen. Saattueen suojana olleet muut alukset olivat risteilijä "HMS Uganda" ja hävittäjät "HMS Arrow", "HMS Blankney", "HMS Blencathra", "HMS Brecon", "HMS Brissenden", "HMS Ledbury", "HMS Mendip", "HMS Viceroy", "HMS Wallace", "HMS Witherington" ja "HMS Woolston". "HMS Amazonin", "HMS Bulldogin", "HMS Foxhoundin" ja "HMS Blackmoren" vapauttaessa 26. kesäkuuta "HMS Hambledonin" suojaustehtävästä alus liittyi saman suojausosaston mukana saattueesta eronneeseen KMF17:ään ja suojasi sen matkan Gibraltarille.


title: HMS Hambledon

text: Alus saapui 28. kesäkuuta Gibraltarille, jossa se määrättiin Saattajaryhmä V:hen suojaamaan saattueita ja tukemaan tykistötulella Sisilian maihinnousua.


title: HMS Hambledon

text: "HMS Hambledon" suojasi 7. heinäkuuta saattuetta KMF18 läntisen Välimeren poikki saattajaryhmään kuuluneiden "HMS Blankneyn", "HMS Breconin", "HMS Blencathran" ja "HMS Brissendenin" kanssa. Alus erkani 9. heinäkuuta saattueesta tankatakseen, minkä jälkeen se palasi saattueeseen. Seuraavana päivänä alus erkani saattueesta sen saavuttua Bark West rannalle aloittaen maihinnousun tukemisen.


title: HMS Hambledon

text: Alus vapautettiin 31. heinäkuuta maihinnoususta, minkä jälkeen se palasi 58. Hävittäjäviirikköön Maltalle suojaamaan saattueita sekä valvomaan meriliikennettä. Alus määrättiin elokuussa kuljettamaan amiraali Cunninghamia, joka oli määrätty läntisen maihinnousun joukkojen komentajaksi, Salernon maihinnousun aikana.


title: HMS Hambledon

text: Amiraali Cunningham ja kenraali Eisenhower nousivat 9. syyskuuta alukselle Bizertassa, josta heidät kuljetettiin todistamaan Italian laivaston antautumista. Seuraavana päivänä alus oli Valettan Suuren sataman suulla vastaanottamassa antautuvaa laivastoa. Alus jatkoi tapahtuman jälkeen Salernoon tukemaan maihinnousua.


title: HMS Hambledon

text: "HMS Hambledon" vapautui lokakuussa operaatiosta, minkä jälkeen se oli itäisellä Välimerellä tukemassa Leroksen ja Kosin puolustusta Italian antauduttua. Alus palveli Aegeanmerellä, kunnes se palasi marraskuussa Maltalle suojaamaan keskisen Välimeren saattueita ja valvomaan meriliikennettä.


title: HMS Hambledon

text: "HMS Hambledon" siirrettiin vuoden 1944 alussa viirikön mukana Napoliin. Alus tuki viirikön kanssa tykkitulella operaatioita Italian länsirannikolla.


title: HMS Hambledon

text: Alus lähti 29. maaliskuuta Napolista "HMS Blencathran" kanssa etsimään Napolin koillispuolella havaittua sukellusvenettä. Alukset liittyivät sukellusvene jahtiin Filicudin saaren lähistöllä 135 merimailia Napolista etelään. "HMS Laforeyltä" annettiin määräys lopettaa syvyyspommien laukaisu, jonka jälkeen odotettiin sukellusveneen ilmestymistä. Sukellusveneen noustessa pintaan, minkä jälkeen "U-223" upotettiin tykkitulella.


title: HMS Hambledon

text: Alus määrättiin huhtikuussa palaamaan kotimaahan "HMS Blencathran" ja "HMS Mendipin" kanssa Normandiaan maihinnousuun. Osasto palasi toukokuussa kotimaahan, jossa ne liitettiin 21. Hävittäjälaivueeseen Sheernessissä.


title: HMS Hambledon

text: "HMS Hambledon" liittyi kesäkuun alussa itäisen maihinnousuosaston Force G:hen West Solentissa. Alus suojasi yhdeksän maihinnousualuksen ja kahden pelastusaluksen muodostaman saattueen G16 Gold rannalle "HMS Albrigtonin" kanssa. Alus tulitti sillanpäähän saavuttuaan saksalaisten puolustusasemia. Tehtävästä vapauduttuaan alus palasi Solentiin suojatakseen täydennyssaattueita. Se joutui taisteluun E-veneiden kanssa Wightin saaren eteläpuolella.


title: HMS Hambledon

text: Alus liittyi 7. kesäkuuta 112. Saattajaryhmään suojatakseen saattueen EBP2:n sillanpäähän "HMS Magpien", "HMS Spraggen" ja "HMS Stockhamin" kanssa. Se vapautui seuraavana päivänä saattueen suojaustehtävästä aloittaen maihinnousualueen suojaamisen.


title: HMS Hambledon

text: "HMS Hambledon" määrättiin heinäkuussa Harwichiin 16. Hävittäjälaivueeseen. Alus aloitti laivueeseen liityttyään Pohjanmeren ja Kanaalin saattueiden suojaamisen. Se suojasi 8. elokuuta etelärannikonsaattuetta "HMS Walpolen" kanssa.


title: HMS Hambledon

text: "HMS Hambledon" jatkoi vuoden 1945 alun laivueen mukana saattueiden suojaamista. Alus suojasi maaliskuussa joukkojenkuljetussaattueita Belgian ja Alankomaiden satamiin sekä partioi Noren ja Doverin alueilla. Alus taisteli 12. huhtikuuta Saksan laivaston miinoja laskevia E-veneitä vastaan Flushingin edustalla fregatti "HMS Ekinsin" tukemana.


title: HMS Hambledon

text: Euroopan sotatoimien päätyttyä alus siirrettiin Noren paikallislaivueeseen, jonka mukana se osallistui uudelleen miehitysten tukemiseen sekä koulutukseen.


title: HMS Hambledon

text: Alus palveli Noren alaisuudessa, kunnes se siirrettiin joulukuussa 1945 reserviin. Alus makasi ankkuroituna Harwichissa, kunnes se siirrettiin 1953 Barrowiin. Aluksen asejärjestelmät poistettiin 1955 ja se sijoitettiin poistolistalle.


title: HMS Hambledon

text: "HMS Hambledon" myytiin elokuussa 1957 BISCOlle romutettavaksi. Alus saapui kuukautta myöhemmin hinattuna Clayton and Davien romuttamolle Dunstoniin.


title: HMS Holderness (L48)

text: HMS Holderness (viirinumero L48) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Holderness (L48)

text: Alus tilattiin 21. maaliskuuta 1939 Swan Hunterilta Wallsendistä osana vuoden 1939 laivasto-ohjelmaa. Sen köli laskettiin 29. kesäkuuta ja alus laskettiin vesille 8. helmikuuta 1940. Alus valmistui 10. elokuuta.


title: HMS Holderness (L48)

text: "HMS Holderness" määrättiin valmistajan koeajojen päätyttyä 21. Hävittäjälaivueeseen Sheernessiin. Alus siirtyi Scapa Flowhun koulutettavaksi eikä alkuperäisen suunnitelman mukaisesti Portlandiin, koska Saksan ilmavoimien toiminta aiheutti liiaksi häiriöitä Kanaalin rannikon satamissa. Koulutuksen päättyessä alus liittyi 5. syyskuuta 1940 laivueeseensa.


title: HMS Holderness (L48)

text: Alus laukaisi 16. syyskuuta miinan, mutta ei kärsinyt merkittäviä vaurioita. Alus jatkoi palvelustaan laivueen mukana Pohjanmerellä ja Kanaalissa, kunnes se määrättiin joulukuussa läntisen reitin alaisuuteen Plymouthiin. Alus suojasi 11. joulukuuta telakalla modernisoitavana olleen taistelulaiva "HMS Queen Elizabethin" Plymouthista Clydeen. Alus palasi 16. joulukuuta laivueeseensa Noren alaisuuteen.


title: HMS Holderness (L48)

text: "HMS Holderness" palveli laivueen mukana Pohjanmerellä valvoen meriliikennettä sekä suojaten saattueita. Alus ampui alas 10. maaliskuuta 1941 Thamesin suistossa Saksan ilmavoimien Junkers Ju 88 pommikoneen. Alus taisteli 14. maaliskuuta Pohjanmerellä saattuetta suojatessaan Saksan laivaston E-veneitä vastaan.


title: HMS Holderness (L48)

text: Alus osui 5. heinäkuuta miinaan kärsien pahoja rakenteellisia vaurioita. Kaksi päivää myöhemmin se siirrettiin telakalle korjattavaksi, mistä se palasi elokuussa laivueeseen. Alus jatkoi vuoden lopun palvelustaan laivueen mukana.


title: HMS Holderness (L48)

text: "HMS Holderness" suojasi 30. helmikuuta 1942 Pohjanmerellä Forthista lähtenyttä saattuetta FS29. Alus torjui "HMS Mendipin" ja "HMS Pytchleyn" kanssa saattueen kimppuun lähellä Hearty Knollia käyneet E-veneet. Taistelussa tuhoutui kaksi hyökkänneistä aluksista ja "S53" menetti liikuntakykynsä. "HMS Holdernessin" lähestyessä avutonta alusta sen miehistö tuhosi sen räjäyttämällä, jolloin saaliiksi jäi ainoastaan kahdeksantoista sotavankia.


title: HMS Holderness (L48)

text: Alus joutui 14. maaliskuuta uudelleen Pohjanmerellä taisteluun E-veneitä vastaan suojatessaan saattuetta FN55 "HMS Pythcleyn" ja "HMS Wallacen" kanssa.


title: HMS Holderness (L48)

text: "HMS Holderness" palveli edelleen 21. Hävittäjälaivueessa Sheernessissä suojaten Pohjanmeren saattueita sekä valvoen meriliikennettä. Alus osui miinaan 5. joulukuuta 1943 Cromerin edustalla kärsien pahoja vaurioita. Alus sai vakavan vuodon, jonka seurauksena se jouduttiin ajamaan rantaan Parkestonen loiston lähellä Harwichin edustalla. Alus hinattiin 8. joulukuuta Millwallin telakalle Lontooseen korjattavaksi.


title: HMS Holderness (L48)

text: "HMS Holderness" oli telakalla Green and Silley Weirillä, kunnes se aloitti toukokuussa 1944 koeajot sekä kouluttautumisen. Alus palasi kesäkuussa laivueeseensa, mutta ei osallistunut Normandian maihinnousuun.


title: HMS Holderness (L48)

text: "HMS Holderness" jatkoi palvelustaan laivueen mukana, kunnes se siirrettiin toukokuussa 1945 Euroopan sotatoimien päätyttyä Noren paikallislaivueeseen. Laivueen mukana alus osallistui koulutukseen sekä Noren alueen komentajan määräämiin tehtäviin.


title: HMS Holderness (L48)

text: Alus palveli Chathamissa vuoteen 1946, jolloin se siirrettiin reserviin. Se makasi ankkuroituna Harwichissa vuoteen 1953, mistä se siirrettiin Harwichin reservilaivaston lakkauttamisen jälkeen Barrowiin. Aluksen aseistus ja muu sotamateriaali poistettiin varastoihin. Alus sijoitettiin 1956 poistolistalle ja se myytiin BISCOlle. Alus allokoitiin romutettavaksi T W Wardille Prestoniin, jonne se saapui hinattuna 20. marraskuuta.


title: HMS Meynell

text: HMS Meynell (viirinumero L82) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Meynell

text: Alus tilattiin 11. huhtikuuta 1939 Swan Hunterilta Wallsendistä osana vuoden 1939 hätäohjelmaa (). Sen köli laskettiin 10. elokuuta työnumerolla J4117 ja alus laskettiin vesille 7. kesäkuuta 1940. Alus valmistui 30. joulukuuta.


title: HMS Meynell

text: "HMS Meynellin" vastaanottokokeet aloitettiin 30. joulukuuta 1940. Alus siirtyi tammikuussa 1941 Scapa Flowhun koeajojen päättämiseksi ja aluksen varustamiseksi palvelusta varten. Alus oli tammikuun lopun koulutettavana Kotilaivastossa, kunnes se helmikuussa siirtyi Sheernessiin 21. Hävittäjälaivueeseen.


title: HMS Meynell

text: Alus suojasi 3. helmikuuta apumiinalaiva "HMS Teviot Bankiä" laskettaessa itärannikon miinasulkua (operaatio BS50). Alus aloitti 7. helmikuuta operaatiosta vapauduttuaan laivueen mukana saattueiden suojaamisen sekä partioinnin Pohjanmerellä.


title: HMS Meynell

text: Alus liittyi 15. helmikuuta 1943 saattueeseen JW53 "HMS Middletonin" ja "HMS Pytchleyn" kanssa paikallissaattueeksi. Alukset erkanivat 21. helmikuuta saattueesta avomerisuojauksen saavuttua.


title: HMS Meynell

text: Alus liittyi 9. maaliskuuta "HMS Pytchleyn" kanssa saattueeseen RA53, josta ne erkanivat 13. maaliskuuta Loch Ewessä. Tehtävästä vapauduttuaan alus palasi laivueeseensa suojaamaan saattueita sekä valvomaan Pohjanmeren merenkulkua.


title: HMS Meynell

text: "HMS Meynell" taisteli 25. helmikuuta 1944 Great Yarmouthin edustalla Saksan laivaston E-veneitä vastaan suojatessaan saattuetta. Alus suojasi Pohjanmeren saattueita, kunnes se määrättiin huhtikuussa Normandian maihinnousuun Force L:ään.


title: HMS Meynell

text: "HMS Meynell", "HMS Garth" ja korvetit "HMS Camellia" ja "HMS Charlock" muodostivat saattajaryhmä 101:n Noren kokoontumiskeskuksessa. Alus suojasi 6. kesäkuuta ryhmän mukana yhdeksän miehistönkuljetusaluksen ja kahdentoista muun aluksen muodostaman saattueen ETM1 Ranskan rannikolle. Seuraavana päivänä alus palasi Noreen, minkä jälkeen se jatkoi saattajaryhmän osana saattueiden suojaamista Noren ja sillanpään välillä.


title: HMS Meynell

text: Alus palasi 5. heinäkuuta laivueeseensa vapauduttuaan operaatiosta. Se aloitti 10. heinäkuuta Pohjanmeren saattueiden suojaamisen sekä alueen valvonnan laivueen mukana.


title: HMS Meynell

text: Alus ajoi 10. lokakuuta karille, jolloin se vaurioitui pahoin. Se siirrettiin Lontooseen telakalle, mistä se palasi maaliskuussa 1945 laivueeseensa Sheernessissä.


title: HMS Meynell

text: Euroopan sotatoimien päätyttyä aluksen aseet poistettiin ja se siirrettiin syyskuussa Rosythiin muutettavaksi ilmavoimien maalialukseksi. Alus palveli muutostöiden jälkeen Välimerellä maalialuksena, kunnes se 1947 poistettiin palveluksesta. Alus siirrettiin Sheernessiin reserviin, mistä se siirrettiin Harwichiin ja edelleen Barrowiin. Alus sijoitettiin poistolistalle ja se myytiin 1954 Ecuadorille.


title: HMS Meynell

text: BAE Presidente Velasco Ibarra (viirinumero D02) oli Ecuadorin laivaston hävittäjä. Ecuador osti sen Britannialta 18. lokakuuta 1954.


title: HMS Meynell

text: Alus siirrettiin J. Samuel White and Companylle Cowesiin Isle of Wightiin modernisoitavaksi, minkä jälkeen se nimettiin palvelukseen otettaessa elokuussa 1955 "BAE Presidente Velasco Ibarraksi". Alus palveli parikymmentä vuotta Ecuadorin laivastossa ennen kuin se poistettiin palveluksesta 5. toukokuuta 1978 romutettiin.


title: HMS Cotswold

text: HMS Cotswold (viirinumero L54) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Cotswold

text: Alus tilattiin 11. huhtikuuta 1939 Yarrowilta Glasgowista osana vuoden 1939 hätäohjelmaa työnumerolla J1836. Sen köli laskettiin 11. lokakuuta ja alus laskettiin vesille 18. heinäkuuta seuraavana vuonna. Alus valmistui 16. marraskuuta 1940.


title: HMS Cotswold

text: "HMS Cotswold" liitettiin palvelukseen otettaessa Harwichiin sijoitettuun 16. Hävittäjälaivueeseen, johon se liittyi joulukuussa koeajojen ja koulutuksen päätyttyä. Alus valvoi laivueen mukana Pohjanmeren merenkulkua sekä suojasi alueella olleita saattueita.


title: HMS Cotswold

text: Alus törmäsi 1. maaliskuuta 1941 Hunterin edustalla troolari "HMT St. Donatsiin", joka upposi. "HMS Cotswold" siirrettiin seuraavana päivänä telakalle korjattavaksi, mistä se palasi huhtikuussa laivueeseensa. Alus suojasi 27. toukokuuta apumiinalaiva "HMS Teviot Bankia" miinanraivaajien kanssa laskettaessa itäistä sulkua operaatiossa BS62. Alus suojasi 19. kesäkuuta miinalaiva "HMS Ploveria" täydennettäessä itäistä sulkua operaatiossa BS59, mistä vapauduttuaan alus jatkoi palvelustaan laivueen mukana.


title: HMS Cotswold

text: "HMS Cotswold" osui miinaan 20. huhtikuuta 1942 Orfordsnessin edustalla (), jolloin alus sai pahan vuodon ja menetti liikuntakykynsä. Aluksen miehistöstä joutui neljä miestä kateisiin ja rannikkojoukkojen alukset vastaanottivat haavoittuneet. "HMS Leeds" hinasi hinaaja "Kenyan" ja pelastusalus "Dapperin" avustamana vaurioituneen aluksen Shotley Spitiin Parkestonen edustalle, jossa sen annettiin laskeutua matalikolla pohjaan.


title: HMS Cotswold

text: Alus irrotettiin 3. toukokuuta matalikolta, josta se siirrettiin Parkestonin poijulle Harwichiin. Hinaajat "Dapper" ja "Kenya" siirsivät vaurioituneen aluksen Chathamiin, jossa se siirrettiin 12. toukokuuta telakalle korjattavaksi.


title: HMS Cotswold

text: "HMS Cotswold" palasi 8. toukokuuta 1943 laivueeseensa, jonka mukana se aloitti palveluksen kaksi päivää myöhemmin. Alus kolaroi 24. lokakuuta "HMS Montrosen" kanssa, jolloin sen konehuone, kattilahuoneet ja peräsintilat täyttyivät vedellä. Alus siirrettiin marraskuussa telakalle korjattavaksi.


title: HMS Cotswold

text: Alus palasi 9. toukokuuta 1944 laivueeseensa, jolloin se määrättiin Normandian maihinnousun suojausosasto L:ään. Alus liittyi kesäkuussa osastoonsa Noressa. Alus suojasi 5. kesäkuuta kahdeksastatoista maihinnousualuksesta koottua saattuetta L1 Thamesin suistosta Solentiin korvettien "HMS Narcissuksen" ja "HMS Oxlipin" kanssa, mistä saattue jatkoi matkaansa Kanaalin yli. Saattueen saavuttua sillanpäähän "HMS Cotswold" palasi Noreen.


title: HMS Cotswold

text: Alus liittyi 134. Saattajaryhmään "HMS Narcissuksen" sekä kahden moottoriveneen kanssa. Ryhmä suojasi jatkuvana virtana matkanneita saattueita sillanpäähän. Alus vapautui 27. heinäkuuta operaatiosta, minkä jälkeen se jatkoi Pohjanmeren saattueiden suojaamista Harwichiin sijoitetun laivueensa mukana.


title: HMS Cotswold

text: "HMS Cotswold" kolaroi 8. syyskuuta "SS Chignecto Parkin" kanssa. Alus poistettiin palveluksesta ja se siirrettiin seuraavana päivänä Humberiin korjattavaksi. Alus otettiin 10. syyskuuta Imminghamissa telakalle.


title: HMS Cotswold

text: Alus palasi lokakuussa korjausten jälkeen laivueeseensa. Alus jatkoi saattueiden suojaamista ja kohtasi Saksan laivaston miinanlaskijoita Pohjanmerellä.


title: HMS Cotswold

text: "HMS Cotswold" ja fregatti "HMS Curzon" ottivat 15. tammikuuta 1945 yhteen Saksan laivaston E-veneiden kanssa suojatessaan saattuetta Hollannin rannikolla. Euroopan sotatoimien päätyttyä alus osallistui 6. toukokuuta palautusoperaatioihin. Kesäkuusta alkaen se partioi kotivesillä.


title: HMS Cotswold

text: Alus poistettiin palveluksesta toisen maailmansodan päätyttyä. Alus huollettiin Portsmouthissa ennen reserviin sijoittamistaan. Se siirrettiin 29. kesäkuuta 1946 Harwichiin, jossa se oli 1953 Barrowiin siirtoonsa saakka. Alus sijoitettiin tammikuussa 1956 poistolistalle, jonka jälkeen se hinattiin Harwichiin aseistuksen poistoa varten. "HMS Cotswold" myytiin elokuussa 1957 BISCOlle, joka siirsi romuttamisen T. W. Wardille Graysiin Essexiin. Alus saapui hinauksessa romuttamolle 11. syyskuuta.


title: HMS Cottesmore (L78)

text: HMS Cottesmore (viirinumero L78) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Cottesmore (L78)

text: Alus tilattiin 11. huhtikuuta 1938 Yarrowilta Scotstounista osana vuoden 1939 hätäohjelmaa. Sen köli laskettiin 12. joulukuuta 1939 työnumerolla J1837 ja alus laskettiin vesille 5. syyskuuta 1940. Alus valmistui 29. joulukuuta.


title: HMS Cottesmore (L78)

text: "HMS Cottesmore" siirtyi joulukuussa 1940 vastaanottokokeiden ja varustamisen jälkeen koulutettavaksi Portlandiin, josta se siirtyi tammikuussa 1941 edelleen laivueeseensa Sheernessiin. Alus suojasi Pohjanmeren saattueita sekä valvoi alueen meriliikennettä laivueen mukana.


title: HMS Cottesmore (L78)

text: Alus siirtyi helmikuussa Irlanninmerellä matkanneiden saattueiden suojaksi. Se suojasi 6. helmikuuta saattuetta WS6A Avonmouthista Clydeen "HMS Broadwaterin", "HMS Atherstonen" ja "HMS Keppelin" kanssa. Alus suojasi 9. helmikuuta saattuetta Clydestä edelleen luoteisen reitin alaisuudessa. Se erkani 12. helmikuuta saattueesta palaten laivueeseensa Pohjanmeren saattueiden suojaksi.


title: HMS Cottesmore (L78)

text: Alus liittyi 12. helmikuuta 1942 16. ja 21. Hävittäjälaivueista koottuun osastoon, jonka tehtävänä oli estää Saksan laivaston taisteluristeilijöiden "Scharnhorstin" ja "Gneisenaun" matka Kanaalin läpi Brestistä Wilhelmshaveniin (operaatio Cerberus). Osastosta vapauduttuaan "HMS Cottesmore" palasi saattuepalvelukseen.


title: HMS Cottesmore (L78)

text: Alus karkotti 17. maaliskuuta Lowestoftin edustalla saattueen kimppuun hyökänneet Saksan laivaston E-veneet. Se osallistui 26. heinäkuuta iskuun saksalaisten rannikkoliikennettä vastaan, jolloin alus upotti Cherbourgin edustalla aseistetut troolarit "VP202" ja "VP203". Paluumatkalla alus joutui ilmahyökkäykseen, jolloin kolme miehistönjäsentä sai surmansa.


title: HMS Cottesmore (L78)

text: "HMS Cottesmore" joutui saamiensa vaurioiden vuoksi telakalle, mistää palattuaan se jatkoi laivueen mukana saattueiden suojaamista. Alus osallistui 13. lokakuuta Saksan laivaston kaapparin "Kometin" etsimiseen.


title: HMS Cottesmore (L78)

text: Alus määrättiin toukokuussa 1944 suunnitellun Normandian maihinnousun Force G:hen, jonka mukana se osallistui harjoituksiin (operaatio Fabius). Alus siirtyi kesäkuun alussa Solentiin suojatakseen saattuieta. Se suojasi maihinnoususaattue G2:ta "HMS Pytchleyn" sekä kolmen moottoriveneen kanssa. Saattueen muodostivaat 18. Miinanraivaajalaivue sekä osa 150. BYMS-raivaaja laivueesta. Saattue saapui 6. kesäkuuta sillanpäähän.


title: HMS Cottesmore (L78)

text: "HMS Cottesmore" jatkoi 7. kesäkuuta itäisen osaston alueella tulitukitehtävissä Force G:n mukana. Alus siirrettiin Portsmouthiin varsinaisen maihinnousun päätyttyä suojaamaan täydennyssaattueita sekä suojaamaan maihinnousualuetta vihollisen laivaston iskuilta.


title: HMS Cottesmore (L78)

text: Alus palasi elokuussa rannikkosaattueiden suojaksi liitettynä 21. Hävittäjälaivueeseen. Se suojasi 1. marraskuuta monitoreja "HMS Erebus" ja "HMS Roberts" Walchereniin "HMS Garthin" kanssa (operaatio Infatuate). Operaatiosta vapauduttuaan alus jatkoi saattueiden suojaamista sekä meriliikenteen valvontaa laivueen mukana.


title: HMS Cottesmore (L78)

text: Alus suojasi toukokuussa 1945 Euroopan sotatoimien päätyttyä miinanraivaajia Cuxhaveniin. Se liitettiin Harwichin saattajaosastoon suojaamaan joukkojen siirtoja sekä saattueita.


title: HMS Cottesmore (L78)

text: "HMS Cottesmore" siirrettiin elokuussa Portsmouthin paikallislaivueeseen. Alus siirrettiin helmikuussa 1946 Devonportin reserviin, jossa se makasi ankkuroituna poistolistalle siirtoonsa saakka 1956. Alus oli yhdeksän kuukautta telakalla Cowesissa, minkä jälkeen se myytiin Egyptin laivastolle nimellä "Ibrahim el Awal". Alus nimettiin vielä uudelleen "Mohamed Ali El Kebiriksi" sekä "Port Saidiksi". Alus palveli koulutusaluksena romuttamiseensa 1972 saakka.


title: HMS Pytchley

text: HMS Pytchley (viirinumero L92) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Pytchley

text: Alus tilattiin 11. huhtikuuta 1939 Scotts Shipbuilding and Engineering Companyltä Greenockista työnumerolla J1111 osana vuoden 1939 laivasto-ohjelmaa. Sen köli laskettiin vielä samana vuonna 26. heinäkuuta ja alus laskettiin vesille 13. helmikuuta 1940. Alus valmistui puolisen vuotta myöhemmin 23. lokakuuta.


title: HMS Pytchley

text: Alus jatkoi palvelustaan aina elokuuhun 1946, jolloin se poistettiin palveluksesta siirrettynä reserviin. Devonportista alus siirrettiin Cardiffiin, jossa sen aseistus poistettiin ennen poistolistalle sijoittamista. Alus myytiin 1956 BISCOlle ja se saapui 1. joulukuuta hinattuna E. Reesille Llanelliin romutettavaksi.


title: HMS Quorn (L66)

text: HMS Quorn (viirinumero L66) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Quorn (L66)

text: Alus tilattiin 11. huhtikuuta 1939 J. Samuel White and Companyltä Cowesista Isle of Wightilta työnumerolla J6633 osana vuoden 1939 laivasto-ohjelmaa. Sen köli laskettiin vielä samana vuonna 26. heinäkuuta ja alus laskettiin vesille 27. maaliskuuta 1940. Valmistuksen aikana todettiin mekaanisia ongelmia ohjauksessa ja vuoto perässä. Alus valmistui 21. syyskuuta 1940.


title: HMS Quorn (L66)

text: Aluksen keskilaivaan osui 3. elokuuta 1944 Le Havren edustalla räjähteillä täytetty moottorivene (Linsen). Alus katkesi kahtia ja kumpikin osa upposi nopeasti vieden mukanaan 130 miehistönjäsentä.


title: HMS Fernie

text: HMS Fernie (viirinumero L11) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Fernie

text: Alus tilattiin 21. maaliskuuta 1939 John Brown and Companyltä Clydebankistä osana vuoden 1939 hätäohjelmaa. Sen köli laskettiin 8. kesäkuuta ja alus laskettiin vesille 9. tammikuuta 1940. Alus valmistui 29. toukokuuta samana vuonna.


title: HMS Fernie

text: "HMS Fernie" lähti koulutettavaksi palvelukseen oton ja varustamisen päätyttyä, mutta se tarvittiin Kanaalin alueelle palvelukseen välittömästi. Alus evakuoi 9. kesäkuuta joukkoja Ranskan satamista (operaatio Cycle), mistä vapauduttuaan se siirtyi Scapa Flowhun koulutettavaksi.


title: HMS Fernie

text: Alus suojasi 10. heinäkuuta 1. Miinalaivuetta sen laskiessa pohjoisensulun ensimmäisiä miinotteita North Ronan pohjoispuolelle yhdessä risteilijä "HMS Coventryn" ja hävittäjien "HMS Inglefieldin", "HMS Imogenin" sekä saattuehävittäjien "HMS Hambledonin" ja "HMS Atherstonen" kanssa (operaatio SN1). Aluksen päätettyä koulutuksensa se siirtyi Portsmouthiin 1. Hävittäjälaivueeseen.


title: HMS Fernie

text: Alus taisteli 7. elokuuta Saksan laivaston E-veneitä vastaan suojatessaan saattuetta CW9 Southendistä Solentiin. Se laski 22. elokuuta savuverhon Doverin salmeen suojatessaan saattuetta rannikkopatteriston tulelta. Alus joutui 11. syyskuuta voimakkaan ilmahyökkäyksen kohteeksi suojatessaan saattuetta CW11.


title: HMS Fernie

text: Alus suojasi vuoden 1941 alun laivueen mukana saattueita, kunnes se määrättiin 22. maaliskuuta "HMS Tynedalen" ja "HMS Clevelandin" kanssa suojaamaan "HMS intrepidiä", "HMS Icarusta" ja "HMS Impulsivea", jotka laskivat miinoja Le Havren ja Cherbourgin väliselle laivareitille (operaatio JN). Operaatiosta vapauduttuaan alus jatkoi laivuepalvelustaan suojaamalla rannikkosaattueita.


title: HMS Fernie

text: "HMS Fernie" etsi 15. helmikuuta 1942 tuloksetta Saksan laivaston taisteluristeilijöitä "Gneisenauta" ja "Scharnhorstia", jotka matkasivat Kanaalin läpi Brestistä Wilhelmshaveniin. Alus määrättiin 13. maaliskuuta tuhoamaan E-veneiden suojaama saksalainen kaappari "Michel", jonka tiedettiin matkaavan Kanaalia pitkin länteen kohti Atlanttia.


title: HMS Fernie

text: Alus määrättiin kesäkuussa tukemaan suunniteltua kommandoiskua Dieppeen (operaatio Jubilee). Se muutettiin varalta esikuntalaivaksi operaatioon. Alus osallistui heinäkuussa iskua varten pidettyihin harjoituksiin. Alus suojasi 19. elokuuta Dieppeen matkanneita maihinnousualuksia, jolloin se joutui rannikkoa lähestyessään ilmahyökkäykseen. Seuraavana päivänä alus suojasi palaavia joukkoja. Operaatiosta vapauduttuaan alus palasi laivueeseensa saattuepalvelukseen.


title: HMS Fernie

text: Alus osallistui 13. lokakuuta rannikkojoukkojen mukana iskuun, jonka tehtävänä oli tuhota saksalainen saattue. Saattueen mukana oli kaappari "Komet" matkalla länteen. Alus osallistui saattueen tuhoamiseen upotettuaan "Kometin". Operaatiosta vapauduttuaan alus palasi laivueeseensa.


title: HMS Fernie

text: "HMS Fernie" siirrettiin tammikuussa 1943 Sheernessiin 21. Hävittäjälaivueeseen, johon se matkasi vielä tammikuun aikana. Alus suojasi laivueen mukana saattueita sekä valvoi Pohjanmeren liikennettä.


title: HMS Fernie

text: "HMS Fernie" määrättiin huhtikuussa 1944 Normandian maihinnousua varten muodostettavaan saattajaryhmä 131:een. Alus osallistui toukokuussa operaation harjoituksiin ja se liittyi ryhmään, johon kuuluivat korvetti "HMS Kingcup" ja kaksi moottorivenettä.


title: HMS Fernie

text: Alus siirtyi kesäkuussa ryhmän mukana Milford Haveniin. Se suojasi 3. kesäkuuta saattuetta ETC1 Bristolin kanavasta Isle of Wightille yhdessä korvettien "HMS Kingcup", "HMS Wallflower" ja "HMS Primrose" sekä troolari "HMT Bernin" kanssa. Alus saapui 5. kesäkuuta Solentiin, jossa se erkani saattueesta, jolloin se liittyi saattueeseen EWC1B.


title: HMS Fernie

text: Seuraavana päivänä alus suojasi saattueen EWC1B Solentista sillanpäähän, josta se palasi Solentiin. Se suojasi 8. kesäkuuta saattueetta ETC3 Solentista "HMS Kingcupin" ja 133 saattajaryhmän "HMS Walpolen", "HMS Orchiksen" ja kahden moottoriveneen kanssa.


title: HMS Fernie

text: Alus matkasi 9. kesäkuuta Noreen, jossa muodostettiin seuraavan vaiheen saattueet. Se vapautui heinäkuussa operaatiosta, minkä jälkeen alus palasi laivueeseensa Sheernessiin.


title: HMS Fernie

text: "HMS Fernie" osallistui 19. tammikuuta 1945 Hollannin rannikolla miinaan ajaneen "SS Samvernin" miehistönpelastamiseen. Alus siirrettiin toukokuussa Noren alaisuuteen tukemaan operaatioita. Se myös päätettiin myöhemmin muuttaa lentokoneiden maalialukseksi supistetulla miehistöllä. Alukselta poistettiin elokuussa aseet ja sille tehtiin tarvittavia muutostöitä.


title: HMS Fernie

text: Alus palveli maalilaivana, kunnes se poistettiin palveluksesta 1947 reserviin. Alus makasi Harwichissa, josta se siirrettiin 1953 Barrowiin Harwichin lakkauttamisen jälkeen. Alus sijoitettiin 1955 poistolistalle, minkä jälkeen se myytiin seuraavana vuonna BISCOlle. Alus allokoitiin Smith and Houstonille Port Glasgowiin, jonne se saapui 7. marraskuuta 1956 hinattuna.


title: Fjodor Smolov

text: Fjodor Mihailovitš Smolov ("Фёдор Михайлович Смолов", s. 9. helmikuuta 1990 Saratov, Neuvostoliitto) on venäläinen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia. Smolov on seurassa lainassa venäläisestä Moskovan Dynamosta. 185 senttimetriä pitkän Smolovin pelipaikka on hyökkääjä.


title: HMS Mendip

text: HMS Mendip (viirinumero L60) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa. Alus nimettiin Somersetissa pidetyn ketunmetsästyksen mukaan. Sen palvelusura on yksi erikoisimmista, koska se palveli kolmen valtion laivastossa toisen maailmansodan päätyttyä.


title: HMS Mendip

text: Alus tilattiin 17. huhtikuuta 1939 Swan Hunterilta Wallsendistä osana vuoden 1939 laivasto-ohjelmaa ja sen köli laskettiin 10. elokuuta työnumerolla J4111. Alus laskettiin vesille 9. huhtikuuta 1940 ja se valmistui 16. lokakuuta 1941.


title: HMS Mendip

text: "HMS Mendip" siirrettiin vastaanottokokeiden päätyttyä Scapa Flowhun varustettavaksi Kotilaivastoon koulutettavaksi. Alus vaurioitui 28. lokakuuta 1940 syvyyspommin räjähtäessä ennen aikaisesti. Hinaaja "Champion" hinasi 11. marraskuuta vaurioituneen aluksen Middlesbroughiin Smith'sin telakalle korjattavaksi.


title: HMS Mendip

text: "HMS Mendip" palasi 18. helmikuuta 1941 Scapa Flowhun jatkamaan koulutustaan. Alus liitettiin maaliskuussa Sheernessin 21. Hävittäjälaivueeseen suojaamaan saattueita sekä valvomaan Pohjanmeren ja Kanaalin meriliikennettä. Alus joutui 30. maaliskuuta ilmahyökkäykseen suojatessaan Pohjanmerellä saattuetta FS449.


title: HMS Mendip

text: Alus suojasi 20. kesäkuuta apumiinalaiva "HMS Teviot Bankia" itäistä sulkua rakennettaessa (operaatio BS64). Operaatiosta vapauduttuaan alus palasi laivueeseensa. Se pelasti seuraavana päivänä ilmahyökkäyksessä uponneen alankomaalaisen rahtilaivan "SS Schielandin" eloonjääneet.


title: HMS Mendip

text: Alus määrättiin heinäkuussa Kanaalin operaatioihin. Se tulitti Dieppeä "HMS Cattistockin" ja "HMS Quornin" kanssa. Alus palasi elokuussa saattueiden suojaksi ja partiotehtäviin. Alus joutui 17. syyskuuta ilmahyökkäyksen kohteeksi suojatessaan Pohjanmerellä saattuetta FS605 ja 3. lokakuuta se karkotti saattueen FS615 kimppuun käyneet Saksan laivaston E-veneet.


title: HMS Mendip

text: "HMS Mendip" joutui 19. helmikuuta 1942 E-veneiden hyökkäyksen kohteeksi suojatessaan etelään matkannutta itärannikon saattuetta. Alus vältti torpedo-osuman, joka olisi aiheuttanut pahaa tuhoa. Se jatkoi saattuepalvelusta, ja alus määrättiin syyskuussa laivueen johtoalukseksi. Alukselle siirtyi 19. syyskuuta "HMS Meynelliltä" laivueenkomentaja C R L Parry esikuntineen.


title: HMS Mendip

text: Alus suojasi 9. marraskuuta Pohjanmerellä saattuetta "HMS Windsorin" kanssa. Saattue joutui Great Yarmouthin edustalla E-veneiden hyökkäyksen kohteeksi, jolloin kaksi rahtialusta tuhoutui. Alus suojasi 12. joulukuuta pohjoiseen matkannutta saattuetta "HMS Meynellin" kanssa, kun se joutui E-veneiden hyökkäyksen kohteeksi. Hyökkäyksessä upposi neljä rahtialusta.


title: HMS Mendip

text: "HMS Mendip" torjui 25. tammikuuta 1943 Great Yarmouthin edustalla saattueen kimppuun käyneitä E-veneitä "HMS Windsorin" kanssa. Aluksen saattuepalvelus jatkui, kunnes se määrättiin huhtikuussa Välimeren laivastoon. Alus siirrettiin 19. toukokuuta Chathamin telakalle huollettavaksi.


title: HMS Mendip

text: Aluksen vastaanottokokeet päättyivät 9. kesäkuuta ja se aloitti 15. kesäkuuta Scapa Flowssa koulutuksen suojatakseen Gibraltarille matkaavaa saattuetta. Alus liittyi 20. kesäkuuta Movillessa Pohjois-Irlannissa saattueeseen KMF17.


title: HMS Mendip

text: Alus oli 21. kesäkuuta Lähi-Itään matkanneen WS31:n ja Välimerelle matkanneen KMF17:n saattajana risteilijä "HMS Ugandan" ja hävittäjien "HMS Arrowin", "HMS Blankneyn", "HMS Blencathran", "HMS Breconin", "HMS Brissendenin", "HMS Hambledonin", "HMS Ledburyn", "HMS Viceroyn", "HMS Wallacen", "HMS Witheringtonin" ja "HMS Woolstoni" kanssa. Saattueeseen kuului kaikkiaan 15 alusta, joista kahdeksan muodosti Sisilian maihinnousuun joukkoja kuljettaneen KMF17:n. Alus erkani 26. kesäkuuta yhdistetystä saattueesta KMF17:n suunnatessa kohti Gibraltaria. Seuraavana päivänä alus oli tankattavana, minkä jälkeen se palasi saattueen suojaksi.


title: HMS Mendip

text: Alus erkani 28. kesäkuuta saattueesta "HMS Blencathran" kanssa matkaten Algeriin, jossa se valmistautui Sisilian maihinnousun tukemiseen sekä läntisen Välimeren saattueiden suojaamiseen. Alus siirtyi itäiseen tukiryhmään liittyäkseen Maltalle, jonne se saapui 9. heinäkuuta aloittaen BARK WEST lohkolle matkaavien saattueiden suojaamisen.


title: HMS Mendip

text: Alus suojasi 10. heinäkuuta maihinnousualuetta ilmatorjunnallaan sekä esti E-veneiden ja sukellusveneiden pääsyn maihinnousualueelle. Seuraavana päivänä vapauduttuaan operaatiosta alus matkasi Algeriin, missä se aloitti 21. heinäkuuta läntisen Välimeren saattueiden suojaamisen Pohjois-Afrikan satamien ja Gibraltarin välillä.


title: HMS Mendip

text: "HMS Mendip" siirrettiin 6. elokuuta kattiloiden puhdistukseen Bizertaan, jolloin aluksen miehistö pääsi maihin. Huollon valmistuttua 13. elokuuta alus suojasi kolmen miehistönkuljetusaluksen saattueen Gibraltarille "HMS Puckeridgen" kanssa. Alus määrättiin syyskuussa Salernon maihinnousun pohjoiseen hyökkäysosastoon (Task Force 85).


title: HMS Mendip

text: Alus partioi 6. syyskuuta Bizertan edustalla. Seuraavana päivänä se liittyi "HMS Breconin" ja "HMS Blankneyn" kanssa Salernoon matkanneeseen saattueeseen. Saattue joutui 11. syyskuuta ilmahyökkäykseen lähestyessään Salernoa, jolloin "HMS Mendip" kärsi vaurioita lähelle osuneista pommeista. Aluksen vasen akseli vaurioitui, mutta se säilyi palveluskelpoisena vaikkakin nopeus pieneni. Alus tuki maihinnousua tykkitulella.


title: HMS Mendip

text: Alus vapautettiin seuraavana päivänä operaatiosta ja se aloitti matkansa Maltalle korjattavaksi. Alus siirrettiin 15. syyskuuta Maltalla telakalle, mistä se palasi lokakuun alussa. Aluksen konehuoneessa olleita vikoja ei saatu korjattua, joten sen nopeus oli edelleen normaalia pienempi.


title: HMS Mendip

text: Alus matkasi 3. lokakuuta Gibraltarille suojaten saattuetta. Se siirrettiin 13. lokakuuta Gibraltarilla telakalle korjausten jatkamiseksi. Alukselle sijoitettu 21. Hävittäjälaivueen komentaja vaihtui 15. lokakuuta, jolloin aluksen päälliköksi saapui P. Davey. Samalla alus siirrettiin Maltalle sijoitettuun 58. Hävittäjäviirikköön.


title: HMS Mendip

text: "HMS Mendip" aloitti 22. lokakuuta koeajot, joilla varmennettiin aluksen nopeuden palaaminen ja korjausten onnistuminen. Alus suojasi 1. marraskuuta hinattavana olleen Salernon edustalla pahoin liitopommiosumasta vaurioituneen taistelulaiva "HMS Warspiten" Maltalta Gibraltarille "HMS Breconin", "HMS Blankneyn" ja "HMS Haydonin" kanssa. Alus vapautui taistelulaivan suojaustehtävästä 8. marraskuuta, minkä jälkeen se palasi saattueiden suojaksi.


title: HMS Mendip

text: Alus suojasi 9. marraskuuta saattueen Napoliin. Se määrättiin 22. marraskuuta tukemaan maajoukkoja tykkitulella. "HMS Mendip", "HMS Ilex" ja "HMS Nubian" tulittivat 24. marraskuuta Gariglianon joen suiston kohteita, kunnes seuraavana päivänä tulitukiosasto vapautettiin tehtävästä. Alukset palasivat saattueiden suojaksi.


title: HMS Mendip

text: Alus oli 25. joulukuuta Maltalla. Seuraavana päivänä alus suojasi "HMS Catterickin" kanssa ranskalaisen joukkojenkuljetusalus "Ville d'Oranin" Algeriin. Matkalla olleen myrskyn aikana kaksi aluksen miehistönjäsentä loukkaantui.


title: HMS Mendip

text: "HMS Mendip" palasi tammikuun 1944 alussa Algerista Maltalle saattueiden suojaksi. Alus oli tammikuussa myös huollettavana telakalla, mistä palattuaan se jatkoi saattueiden suojaamista.


title: HMS Mendip

text: Alus suojasi 17. maaliskuuta Napolista saattueen SNF17. Bougien edustalla Saksan laivaston sukellusvene "U-371" upotti hollantilaisen joukkojenkuljetusaluksen "Dempon" ja amerikkalaisen rahtialuksen "Maiden Creekin". "HMS Mendip" ja "HMS Catterick" hyökkäsivät sukellusvenettä vastaan ilman tulosta.


title: HMS Mendip

text: Alus oli 20. maaliskuuta Algerissa kattiloiden puhdistuksessa, jonka valmistuttua se suojasi 25. maaliskuuta saattueen Algerista Napoliin. Sukellusvene upotti "HMS Laforeyn", mutta sukellusvene upotettiin metsästyksen kuluessa. Alus määrättiin huhtikuussa palaamaan kotimaahan.


title: HMS Mendip

text: "HMS Mendip" ja "HMS Blankney" suojasivat 4. toukokuuta saattuetta Algerista Gibraltarille. Saattue joutui seuraavana päivänä Alboranin edustalla sukellusvenehyökkäykseen, jonka jälkeen suojana olleet alukset sekä "HMS Hambledon" ja "HMS Blencathra" metsästivät sukellusvenettä. "HMS Mendip" vapautui 8. toukokuuta palveluksesta Välimerellä aloittaen matkansa Sheernessiin 21. Hävittäjälaivueeseen.


title: HMS Mendip

text: Alus saapui 13. toukokuuta Sheernessiin, mistä se jatkoi matkaansa edelleen Chathamiin. Alus määrättiin samalla Normandian maihinnousuun suojaamaan saattueita. Alus lähti 26. toukokuuta Chathamista liittyäkseen laivueeseensa, josta se irrotettiin "HMS Blencathran" kanssa Milford Haveniin sijoitettuun 111. saattajaryhmään. Alus oli kuun lopulla Milford Havenissa.


title: HMS Mendip

text: Kesäkuun alussa "HMS Mendip", sluupit "HMS Pelican" ja "HMS Lapwing" sekä fregatit "HMS Narborough" ja "HMS Rupert" muodostivat 111. saattajaryhmän. Alus oli 4. kesäkuuta etsimässä saattueiden reitillä olevia sukellusveneitä ja se liittyi seuraavana päivänä Bristolin kanavassa ryhmänsä mukana Solentiin matkanneeseen saattueeseen EBP1, jonka muodostivat yhdysvaltain armeijan divisioonaa kuljettaneet neljä miehistönkuljetusalusta ja kaksi emälaivaa.


title: HMS Mendip

text: Saattue jatkoi seuraavana päivänä Solentista Ranskan rannikolle. Omaha rannalle Port en Besinin edustalle saavuttuaan 7. kesäkuuta alus osallistui yhdysvaltalaisjoukkojen pelastamiseen, kun saattueen komentajan alus osui miinaan alkane upota. Alus pelasti merestä 400 miestä, joita osa oli haavoittunut. Pelastetut miehet toimitettiin myöhemmin maihinnousualuksilla sillanpäähän.


title: HMS Mendip

text: Alus palasi 8. kesäkuuta sillanpäästä Plymouthiin aloittaen täydennyssaattueiden suojaamisen. Alus vapautui 24. kesäkuuta saattuetehtävästä lähtien Liverpooliin. Alus siirrettiin 26. kesäkuuta telakalle.


title: HMS Mendip

text: Aluksen koeajot päättyivät 29. lokakuuta, minkä jälkeen se siirtyi Clydeen. Clydessä aluksen radiosuuntimalaitteisto kalibroitiin ja miehistöä koulutettiin uusien laitteiden käyttöön. Alus siirtyi marraskuun alussa Scapa Flowhun jatkamaan koulutusta Kotilaivaston mukana.


title: HMS Mendip

text: Alus ajoi 15. marraskuuta Scapa Flowssa ankkurointipoijun yli, jolloin sen molemmat akselit sekä kaikuluotaimen kupu vaurioituivat. Seuraavana päivänä myrsky viivästytti aluksen pääsyä telakalle, mutta 18. marraskuuta se siirrettiin kelluvalle telakalle korjattavaksi. Alus palasi palvelukseen 24. marraskuuta, kun kumpikin akseli oli vaihdettu.


title: HMS Mendip

text: Alus palasi 26. marraskuuta Sheernessiin 21. Hävittäjälaivueeseen, jolloin se määrättiin suojaamaan saattue Antwerpeniin. Satamaa ei kuitenkaan voitu käyttää ennen kuin 28. marraskuuta, jolloin miinat oli saatu raivattua Scheldtin suistosta (operaatio Calendar). Alus suojasi saattuetta 28. marraskuuta "HMS Garthin" kanssa.


title: HMS Mendip

text: "HMS Mendip" suojasi vuoden 1945 alun sotilassaattueita Antwerpenin ja Thamesin suiston välillä sekä kauppalaivoja Pohjanmerellä. Alus ajoi 21. tammikuuta matalikolle, minkä seurauksena se siirrettiin 23. tammikuuta Chathamin telakalle korjattavaksi.


title: HMS Mendip

text: Telakalta palattuaan alus liitettiin 13. helmikuuta Noren paikallislaivueeseen. Alus torjui 21. helmikuuta Pohjanmerellä lähellä Hearty Knollia saattueen kimppuun hyökänneet E-veneet yhdessä "HMS Garthin" ja rannikkojoukkojen moottoritykkiveneiden kanssa.


title: HMS Mendip

text: Alukselle saapui 12. huhtikuuta uusi paällikkö L. E. Blackmore. Aluksen saattuetehtävät jatkuivat touko-kesäkuussa Euroopan sotatoimien päätyttyä, kunnes se määrättiin heinäkuussa Clydeen operaatio Deadlightiin, jonka aikana oli koota tuhottavaksi määrätyt Saksan laivaston sukellusveneet. Alus siirtyi operaatiota varten Greenockiin.


title: HMS Mendip

text: Alus hinasi sukellusveneitä tammikuuhun 1946, minkä jälkeen se palasi Sheernessiin palveluksesta poistoa varten. Aluksen miehistö siirtyi 25. tammikuuta "HMS Bleasdalelle", jolloin alus virallisesti siirrettiin reserviin. Sotamateriaalin poiston ja varastojen tyhjentämisen jälkeen alus ankkuroitiin Harwichiin.


title: HMS Mendip

text: Alus sijoitettiin poistolistalle, minkä jälkeen se myytiin Kiinalle. Alus palasi 21. tammikuuta 1948 palvelukseen siirtoa varten ja se luovutettiin virallisesti nimettynä "Lin Fuksi". Alus oli Kiinan laivastossa, kunnes se palautettiin 29. toukokuuta 1949 Nationalistihallinnon kaaduttua.


title: HMS Mendip

text: Kesäkuussa alus siirrettiin Kauko-Idän laivastoon korvaamaan huollossa oleva "HMS Consort". Alus poistettiin palveluksesta 12. syyskuuta 1949. Paluumatkalla kotimaahan alus myytiin 9. marraskuuta Aleksandriassa Egyptille, joka nimesi sen "Mohammed Aliksi". Alus nimettiin 1951 "Ibrahim Awaliksi", jolla nimellä se osallistui Israelin kanssa käytyihin sotiin.


title: HMS Mendip

text: Israel valtasi 31. lokakuuta 1956 Haifan edustalla aluksen, minkä jälkeen se liitettiin Israeliin laivastoon nimellä "Haifa". Alus palveli koululaivana vuoteen 1970, jolloin se siirrettiin majoitusalukseksi. Alus romutettiin 1972.


title: HMS Tynedale

text: HMS Tynedale (viirinumero L96) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Tynedale

text: Alus tilattiin 11. huhtikuuta 1939 Alexander Stephen and Sonsilta Linthousesta työnumerolla J1471 osana vuoden 1939 laivasto-ohjelmaa. Sen köli laskettiin vielä samana vuonna 27. heinäkuuta ja alus laskettiin vesille 5. kesäkuuta 1940 nimettynä Northumbriassa järjestetyn ketunmetsästyksen mukaan. Alus valmistui vielä saman vuoden lopulla 2. joulukuuta.


title: HMS Tynedale

text: Alukseen osui 12. joulukuuta 1943 Bougienlahdella Saksan laivaston sukellusveneen "U-593":n laukaisema akustisesti maaliinhakeutuva GNAT-torpedo. Alus katkesi osumasta kahtia, mutta peräosa pysyi pinnalla pidempään, mikä mahdollisti siellä olleiden miesten pelastautumisen "INS Hyberabadiin" ja "HMT Hengistiin". Aluksella menehtyi 73 miehistönjäsentä.


title: HMS Whaddon

text: HMS Whaddon (viirinumero L45) oli Britannian Kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.


title: HMS Whaddon

text: Alus tilattiin 11. huhtikuuta 1939 Alexander Stephen and Sonsilta Govanista työnumerolla J1472 osana vuoden 1939 laivasto-ohjelmaa. Sen köli laskettiin vielä samana vuonna 27. heinäkuuta ja alus laskettiin vesille 16. heinäkuuta 1940 nimettynä Buckinghamshiressä järjestetyn ketunmetsästyksen mukaan. Alus valmistui 28. helmikuuta 1941.


title: HMS Whaddon

text: Alus hinattiin 1954 Cardiffiin, jossa se sijoitettiin 1958 poistolistalle. Seuraavana vuonna alus myytiin BISCOlle ja se saapui huhtikuussa SHipbreaking Industriesille Faslaneen romutettavaksi.


title: Sekou Cissé

text: Sekou Cissé (s. 23. toukokuuta 1985 Dabou, Norsunluurannikko) on norsunluurannikkolainen jalkapalloilija, joka edustaa Alankomaiden pääsarjassa Eredivisiessä pelaavaa Feyenoordia.


title: Sekou Cissé

text: Cissé siirtyi synnyinmaastaan Alankomaihin, Roda JC:en vuonna 2004 seurassa tuolloin pelanneen maanmiehen Arouna Konén suosituksesta. Cissén rooli Rodassa kasvoi Konén siirryttyä PSV Eindhoveniin vuonna 2005, ja vuonna 2006 AZ Alkmaaria valmentanut Louis van Gaal teki hänestä tarjouksen, johon olisi sisältynyt myös Adil Ramzin siirto Roda JC:een. Seura kuitenkin kieltäytyi neuvottelemasta siirrosta. Kaudella 2008-09 Cissén entistä paremmat peliesitykset herättivät kiinnostusta, ja hänet yhdistettiin huhuissa Feyenoordiin, PSV:iin ja Twenteen. Siirto Feyenoordin julkistettiin kauden päätteeksi 30. kesäkuuta ja se varmistui 5. heinäkuuta Cissén läpäistessä lääkärintarkastuksen. Hän allekirjoitti Feyenoordin kanssa viisivuotisen sopimuksen.


title: Sekou Cissé

text: Cissé on edustanut Norsunluurannikkoa A-maajoukkuetasolla.


title: Korsikankoira

text: Korsikankoira on ranskalainen koirarotu. FCI ei ole hyväksynyt sitä, mutta Ranskan kennelliitto luokittelee sen FCI-ryhmään 5 (Pystykorvat ja primitiiviset tyypit) ja alajaostoon 5.7 (Alkukantaiset koirat).


title: Korsikankoira

text: Vaikka korsikankoira luokitellaan kotimaassaan virallisesti FCI:n 5-ryhmään, se muistuttaa kuitenkin ulkonäöllisesti eniten 2-ryhmän são miguelinfilan ja uruguayncimarrónin tyyppisiä mastiffeja. Se on keskikokoinen ja sillä on kevyt, mutta vankka rakenne. Keskimääräinen säkäkorkeus on 55 cm. Karvepeite on sileää ja vaihtelee lyhyestä keskipitkään. Väritys on yleensä ruskeajuovikas. On olemassa yksilöitä joilla on valkoinen rintakehä, mutta se luetaan virheeksi.


title: Korsikankoira

text: Rotu on erittäin reviiritietoinen ja työskentelee sille vieraassa ympäristössä melko epävarmasti. Se suhtautuu epäluuloisesti vieraisiin ja puolustaa omistajansa omaisuutta kiivaasti. Se ei tule toimeen vieraiden koirien kanssa. Korsikankoira on älykäs ja kotioloissa rauhallinen, mutta ulkona eloisa. Sen täytyy päästä metsästämään tai tekemään muuta työtä, sillä ilman oikeanlaista aktivointia se turhautuu. Se ei sovellu yksinomaan perhekoiraksi.


title: Korsikankoira

text: Korsikankoira polveutuu mahdollisesti muinaisesta sikakoirasta, jota käytettiin metsästys-, hälytys- ja vahtikoirana. Korsikan kaltaisille saarille saapui usein piraatteja, minkä vuoksi tarvittiin voimakkaita koiria puolustamaan kotia. Alun perin rotua käytettiin myös karjanajoon ja paimentamiseen. Nykyisin se on lähinnä metsästyskoira. Vuonna 2003 Ranskan kennelliitto hyväksyi sen viralliseksi roduksi.


title: Diges

text: Luovien alojen liiketoiminnan kehittämisyhdistys, Diges ry, on vuonna 2003 perustettu valtakunnallinen yhdistys, joka edistää luovien alojen pk-yritysten valmiuksia kannattavaan liiketoimintaan, auttaa alkuun alan uusia yrityksiä sekä edistää alan tuotekehitystoimintaa sparraamalla ja jalostamalla luovien alojen yrityksiä, yrittäjiksi aikovia sekä innovatiivisia t&k-hankkeita.


title: Diges

text: Yhdistyksen perustajia ovat SATU ry, MindTrek ry ja Musiikkituottajat – IFPI Finland ry. Tällä hetkellä yhdistyksen jäseninä ovat Arkkitehtitoimistojen liitto ry, Design Forum Finland/Suomen Taideteollisuusyhdistys ry, Suomen riippumattomien levy- ja tuotantoyhtiöiden IndieCo ry, MindTrek ry sekä SATU ry.


title: Diges

text: Eri maista löytyy erilaisia määritelmiä luoville toimialoille (creative industries). Yhtä yhtenäistä, globaalia määritelmää ei toistaiseksi ole olemassa, sillä jokainen maa on määritellyt alat omista lähtökohdistaan. Määrittelyongelmaan on kiinnitetty huomiota lähes jokaisessa alaa koskevassa, viimeisen kymmenen vuoden aikana valmistuneessa julkaisussa. Kansallisia määritelmiä on kuitenkin tehty eri puolilla maailmaa. Laajimman näkemyksen mukaan luovat alat sisältävät kaikki alat, jotka synnyttävät tekijänoikeuksia, patentteja tai tuotemerkkejä. Tällöin ne nähdään liiketoimintana, joka perustuu aineettoman omaisuuden kaupalliselle hyödyntämiselle. Määrittely on toistaiseksi avoin, sillä luovat alat muuttuvat ja kehittyvät koko ajan. Nopean teknisen kehityksen vuoksi luoviin aloihin voi tulevaisuudessa liittyä aloja, joita ei Suomessa vielä tunnisteta luoviksi aloiksi tai ne ovat tällä hetkellä marginaalisia.


title: Diges

text: Luoviin aloihin kuuluvat kauppa- ja teollisuusministeriön vuonna 2007 julkaiseman ”Luovien alojen yrittäjyyden kehittämisstrategia 2015”:n mukaisesti:


title: Diges

text: Diges ry on tuottanut erilaisia luovaan alaan ja sen kehittämiseen liittyviä julkaisuja. Näitä ovat mm.:


title: Chien-gris

text: Chien-gris eli saint-louisinajokoira ("chien gris de Saint-Louis") on sukupuuttoon kuollut ranskalainen koirarotu.


title: Chien-gris

text: Jaques du Fouilloux kuvaili rotua 16. vuosisadalla yleiseksi. Sen selkä oli harmaa ja raajat ruosteen- tai punaruskeat. Joillain yksilöillä selän karva oli lähes mustaa. Se oli kookas.


title: Chien-gris

text: Chien-gris oli omapäinen, muutokselle ja yliampumiselle altis ajokoira, mutta kuolemaansa saakka riistan metsästämiselle omistautunut.


title: Chien-gris

text: Chien-gris ("harmaa koira") kehittyi keskiajalla. Se oli jäljestävä metsästyskoira ja kuului Ranskan kuninkaiden ajueisiin. Kuningas Charles IX:n (1550-1574) mukaan Louis IX toi rodun Ranskaan tutustuttuaan siihen ollessaan vankina ristiretkien aikaan ja saatuaan muutaman yksilön lahjaksi. Entisaikojen kirjailijat liittivät ajokoiriinsa mielellään muinaisen ja kaukaisen alkuperän, minkä vuoksi chien-grisin väitettiin olleen kotoisin Tatariasta.


title: Chien-gris

text: Vaikka rodun hajuaisti ei ollut kovin hyvä, kuninkaat pitivät siitä enemmän kuin sitä pienemmästä "saint hubertinkoirasta" (vihikoiran kantarotu). Tästä huolimatta sitä oli 19. vuosisadalla enää mahdotonta löytää mistään muihin rotuihin sekoittumisen ja Ranskan vallankumouksen metsästykselle aiheuttaman vaikutuksen takia.


title: Chien-gris

text: George Turberville käänsi Fouilloux'n kirjan englanniksi ja käytti chien-grisin englanninkielisenä nimenä termiä "dun-hound" ("harmaanruskea ajokoira"). Hän teki näin luultavasti välttääkseen sekaannusta englanninvinttikoiraan, joka tunnetaan kansainvälisesti nimellä "greyhound". Dunhound mainitaan myöhemmin englanninkielisissä kirjoituksissa, joissa annetaan ymmärtää sen levinneen myös Isoon-Britanniaan, ja sen arveltiin satulan värin perusteella olleen yksi vihikoiran esi-isistä.


title: Chien-gris

text: Englanninkieliset viittaukset paikallisiin chien-griseihin saattavat kuitenkin johtua siitä, ettei Turberville korostanut kovin hyvin hänen kirjansa olevan käännös, joten on hyvin mahdollista että ihmiset virheellisesti luulivat teoksen kuvanneen englantilaista metsästystä. Varhaiset viittaukset dunhoundiin saattavat siis johtua vain siitä että ihmiset, kuten Nicolas Cox, luottivat Turbervilleen. Tämän vuoksi on melko todennäköistä ettei chien-grisiä ikinä käytetty merkittävästi metsästykseen Britteinsaarilla.


title: Adam Deacon

text: Adam Deacon (s. 4. maaliskuuta 1983) on englantilainen näyttelijä ja räppäri, joka sai näkyvyyttä näyteltyään elokuvassa "Kidulthood" (2006) ja sen jatko-osassa "Adulthood" (2008). Deacon on myös kirjailija ja ohjaaja.


title: Adam Deacon

text: Adam Deacon kasvoi englantilaisen äitinsä kanssa Stoke Newingtonin alueella Itä-Lontoossa. Hänen marokkolainen isänsä erosi hänen äidistään hänen ollessaan kaksivuotias. Deacon voitti Orange BAFTA Rising Star Awardin vuonna 2012. Palkinto myönnetään vuosittain elokuva-alan uusille kyvyille.


title: Abel Maldonado

text: Abel Maldonado (s. 21. elokuuta 1967 Santa Maria, Kalifornia) on yhdysvaltalainen poliitikko sekä Kalifornian osavaltion 47. varakuvernööri. Hän aloitti varakuvernöörinä huhtikuussa 2010 ja toimi tehtävässä tammikuuhun 2011 asti. Hän edustaa Yhdysvaltain republikaanista puoluetta.


title: Abel Maldonado

text: Maldonado syntyi meksikolais-amerikkalaiseen perheeseen. Hänen vanhempansa olivat maanviljelijöitä, jotka viljelivät mansikoita. Maldonadon valmistuttua Santa Maria High Schoolista hän lähti opiskelemaan San Luis Obispossa sijaitsevaan California Polytechnic State Universityyn.


title: Jalkapallon Afrikan-mestaruuskilpailut 1992

text: 18. jalkapallon Afrikan-mestaruuskilpailut pelattiin Senegalissa 12.–26. tammikuuta 1992. Turnauksen voitti ensimmäistä kertaa Norsunluurannikko.


text:
4 maalia
3 maalia
2 maalia